ai4bharat/Pralekha huggingface dataset:
ਪ੍ਰਿਥਵੀ ਵਿਗਿਆਨ ਮੰਤਰਾਲਾ
ਦੱਖਣੀ ਤਟਵਰਤੀ ਓਮਾਨ ਅਤੇ ਸਰਹੱਦੀ ਯਮਨ ਉੱਪਰ ਦਬਾਅ
ਅਗਲੇ 48 ਘੰਟਿਆਂ ਦੌਰਾਨ ਦੱਖਣ ਪੂਰਬ ਅਤੇ ਸਰਹੱਦੀ ਪੂਰਬ ਮੱਧ ਅਰਬ ਸਾਗਰ ਦੇ ਉੱਪਰ ਘੱਟ ਦਬਾਅ ਖੇਤਰ ਬਣਨ ਦਾ ਅਨੁਮਾਨ
ਭਾਰਤੀ ਮੌਸਮ ਵਿਗਿਆਨ ਵਿਭਾਗ ਦੇ ਰਾਸ਼ਟਰੀ ਮੌਸਮ ਅਨੁਮਾਨ ਕੇਂਦਰ/ਤੂਫ਼ਾਨ ਚੇਤਾਵਨੀ ਡਿਵੀਜ਼ਨ ਅਨੁਸਾਰ :
1. ਦੱਖਣੀ ਤਟਵਰਤੀ ਓਮਾਨ ਅਤੇ ਸਰਹੱਦੀ ਯਮਨ ਦੇ ਉੱਪਰ ਦਬਾਅ ਪਿਛਲੇ 06 ਘੰਟਿਆਂ ਦੌਰਾਨ ਅਤੇ ਅੱਜ 30 ਮਈ, 2020 ਨੂੰ ਭਾਰਤੀ ਮਿਆਰੀ ਸਮੇਂ 0830 ਵਜੇ ਸੱਲਾਹ  ਦੇ ਲਗਭਗ 30 ਕਿਲੋਮੀਟਰ ਉੱਤਰ ਉੱਤਰ-ਪੂਰਬ ਅਤੇ ਘਿਆਦਾਹ  ਦੇ 240 ਕਿਲੋਮੀਟਰ ਪੂਰਬ ਉੱਤਰ ਪੂਰਬ ਲਗਭਗ 17.3 ਡਿਗਰੀ ਵਿਥਕਾਰ ਉੱਤਰ ਅਤੇ 54.2 ਡਿਗਰੀ ਲੰਬਕਾਰ ਪੂਰਬ ਦੇ ਨਜ਼ਦੀਕ ਵਿਵਹਾਰਕ ਰੂਪ ਨਾਲ ਸਥਿਰ ਰਿਹਾ। ਇਸਦੇ ਅਗਲੇ 12 ਘੰਟਿਆਂ ਦੌਰਾਨ ਇਸਦੇ ਹੋਰ ਗਹਿਰੇ ਦਬਾਅ ਵਿੱਚ ਤੇਜ਼ ਹੋ ਜਾਣ ਦੀ ਕਾਫ਼ੀ ਸੰਭਾਵਨਾ ਹੈ। ਇਸਦੇ ਅਗਲੇ 12 ਘੰਟਿਆਂ ਦੌਰਾਨ ਹੌਲੀ ਹੌਲੀ ਪੱਛਮੀ ਉੱਤਰ ਪੱਛਮ ਦਿਸ਼ਾ ਵਿੱਚ ਅਤੇ ਉਸਦੇ ਬਾਅਦ ਪੱਛਮ ਦੱਖਣ ਪੱਛਮ ਦਿਸ਼ਾ ਵਿੱਚ ਵਧਣ ਦਾ ਅਨੁਮਾਨ ਹੈ।
ਅਨੁਮਾਨ ਟ੍ਰੈਕ ਅਤੇ ਤਬੀਰਤਾ ਨਿਮਨਲਿਖਤ ਸਾਰਣੀ ਵਿੱਚ ਦਿੱਤੀ ਗਈ ਹੈ :
|
|
ਦਿਨ/ਸਮਾਂ 
|
|
ਸਥਿਤੀ 
|
|
ਵੱਧ ਤੋਂ ਵੱਧ ਨਿਰੰਤਰ ਸਤਹਾ ਹਵਾ ਦੀ ਗਤੀ 
|
|
ਤੂਫ਼ਾਨੀ ਗੜਬਡ਼ੀ ਦਾ ਵਰਗ
|
|
30.05.20/0830
|
|
17.3/54.2
|
|
40 ਤੋਂ 50 ਕਿਲੋਮੀਟਰ ਪ੍ਰਤੀ ਘੰਟਾ, ਵੱਧ ਕੇ 60 ਕਿਲੋਮੀਟਰ ਪ੍ਰਤੀ ਘੰਟਾ
|
|
ਦਬਾਅ
|
|
30.05.20/1730
|
|
17.4/54.0
|
|
50 ਤੋਂ 60 ਕਿਲੋਮੀਟਰ ਪ੍ਰਤੀ ਘੰਟਾ, ਵਧ ਕੇ 70 ਕਿਲੋਮੀਟਰ ਪ੍ਰਤੀ ਘੰਟਾ
|
|
ਗਹਿਰਾ ਦਬਾਅ
|
|
31.05.20/0530
|
|
17.3/53.6
|
|
50 ਤੋਂ 60 ਕਿਲੋਮੀਟਰ ਪ੍ਰਤੀ ਘੰਟਾ, ਵਧ ਕੇ 70 ਕਿਲੋਮੀਟਰ ਪ੍ਰਤੀ ਘੰਟਾ
|
|
ਗਹਿਰਾ ਦਬਾਅ
|
|
31.05.20/1730
|
|
17.2/53.2
|
|
40 ਤੋਂ 50 ਕਿਲੋਮੀਟਰ ਪ੍ਰਤੀ ਘੰਟਾ, ਵਧ ਕੇ 60 ਕਿਲੋਮੀਟਰ ਪ੍ਰਤੀ ਘੰਟਾ
|
|
ਦਬਾਅ
|
|
01.06.20/0530
|
|
17.0/52.7
|
|
40 ਤੋਂ 50 ਕਿਲੋਮੀਟਰ ਪ੍ਰਤੀ ਘੰਟਾ, ਵਧ ਕੇ 60 ਕਿਲੋਮੀਟਰ ਪ੍ਰਤੀ ਘੰਟਾ
|
|
ਦਬਾਅ
2. ਅਗਲੇ 48 ਘੰਟਿਆਂ ਦੌਰਾਨ ਦੱਖਣ ਪੂਰਬ ਅਤੇ ਸਰਹੱਦੀ ਪੂਰਬ ਮੱਧ ਅਰਬ ਸਾਗਰ ਦੇ ਉੱਪਰ ਇੱਕ ਨਿਮਨ ਦਬਾਅ ਖੇਤਰ ਬਣਨ ਦੀ ਜ਼ਿਆਦਾ ਸੰਭਾਵਨਾ ਹੈ। ਇਸਦੇ ਹੌਲੀ-ਹੌਲੀ ਉੱਤਰ ਉੱਤਰ ਪੱਛਮ ਦਿਸ਼ਾ ਵਿੱਚ ਅੱਗੇ ਵਧਣ ਅਤੇ ਉਸਦੇ ਬਾਅਦ ਦੇ 48 ਘੰਟਿਆਂ ਵਿੱਚ ਪੂਰਬ ਮੱਧ ਅਤੇ ਸਰਹੱਦੀ ਦੱਖਣ ਪੂਰਬ ਅਰਬ ਸਾਗਰ ਦੇ ਉੱਪਰ ਇੱਕ ਗੜਬੜ ਵਿੱਚ ਕੇਂਦਰਿਤ ਹੋਣ ਦੀ ਸੰਭਾਵਨਾ ਹੈ।
ਚੇਤਾਵਨੀ:
 ਵਰਖਾ
ਮੁੱਢਲੀ ਪ੍ਰਣਾਲੀ ਨਾਲ ਭਾਰਤੀ ਭੂ ਖੇਤਰਾਂ ਦੇ ਉੱਪਰ ਕਿਸੇ ਪ੍ਰਤੀਕੂਲ ਮੌਸਮ ਦਾ ਅਨੁਮਾਨ ਨਹੀਂ ਹੈ, ਕਿਉਂਕਿ ਇਹ ਦੱਖਣ ਤਟਵਰਤੀ ਓਮਾਨ ਦੇ ਉੱਪਰ ਸਥਿਤ ਹੈ ਅਤੇ ਇਸਦੇ ਅਗਲੇ 48 ਘੰਟਿਆਂ ਦੌਰਾਨ ਓਮਾਨ ਅਤੇ ਯਮਨ ਦੇ ਉੱਪਰ ਅੱਗੇ ਵਧਣ ਅਤੇ ਉੱਥੇ ਹੀ ਖਤਮ ਹੋ ਜਾਣ ਦਾ ਅਨੁਮਾਨ ਹੈ।
 ਹਵਾ ਦੀ ਚੇਤਾਵਨੀ
ਅਗਲੇ 48 ਘੰਟਿਆਂ ਦੌਰਾਨ 45 ਤੋਂ 55 ਕਿਲੋਮੀਟਰ ਪ੍ਰਤੀ ਘੰਟੇ ਦੀਆਂ ਤੂਫ਼ਾਨੀ ਹਵਾਵਾਂ ਜੋ ਵੱਧ ਕੇ 65 ਕਿਲਮੀਟਰ ਪ੍ਰਤੀ ਘੰਟੇ ਤੱਕ ਪਹੁੰਚ ਸਕਦੀਆਂ ਹਨ। ਪੱਛਮੀ ਮੱਧ ਅਰਬ ਸਾਗਰ ਦੇ ਉੱਪਰ ਅਤੇ ਦੱਖਣ ਓਮਾਨ-ਯਮਨ ਤੱਟਾਂ ਨਾਲ ਖਤਮ ਹੋਣ ਦੀ ਸੰਭਾਵਨਾ ਹੈ।
 ਸਮੁੰਦਰ ਦੀ ਸਥਿਤੀ
ਅਗਲੇ 48 ਘੰਟਿਆਂ ਦੌਰਾਨ ਪੱਛਮ ਮੱਧ ਅਰਬ ਸਾਗਰ ਦੇ ਉੱਪਰ ਅਤੇ ਦੱਖਣ ਓਮਾਨ-ਯਮਨ ਤੱਟਾਂ ਨਾਲ ਸਮੁੰਦਰ ਦੀ ਸਥਿਤੀ ਦੇ ਉਗਰ ਤੋਂ ਬਹੁਤ ਉਗਰ ਹੋ ਜਾਣ ਦੀ ਬਹੁਤ ਸੰਭਾਵਨਾ ਹੈ।
 ਮਛੇਰਿਆਂ ਨੂੰ ਚੇਤਾਵਨੀ
• ਮਛੇਰਿਆਂ ਨੂੰ ਅਗਲੇ 48 ਘੰਟਿਆਂ ਦੌਰਾਨ ਪੱਛਮ ਮੱਧ ਅਰਬ ਸਾਗਰ ਅਤੇ ਦੱਖਣ ਓਮਾਨ-ਯਮਨ ਤੱਟਾਂ ਕੋਲ ਨਾ ਜਾਣ ਦੀ ਸਲਾਹ ਦਿੱਤੀ ਜਾਂਦੀ ਹੈ।
• ਦੱਖਣ ਪੂਰਬ ਅਤੇ ਸਰਹੱਦੀ ਪੂਰਬ ਮੱਧ ਅਰਬ ਸਾਗਰ ਦੇ ਉੱਪਰ ਦੂਜੇ ਨਿਮਨ ਦਬਾਅ ਦੇ ਖੇਤਰ ਬਣਨ ਦੀ ਸੰਭਾਵਨਾ ਨੂੰ ਦੇਖਦੇ ਹੋਏ ਮਛੇਰਿਆਂ ਨੂੰ 31 ਮਈ ਤੋਂ ਅਗਲੀ ਅਡਵਾਇਜ਼ਰੀ ਤੱਕ ਦੱਖਣ ਪੂਰਬ ਅਤੇ ਸਰਹੱਦੀ ਪੂਰਬ ਮੱਧ ਅਰਬ ਸਾਗਰ ਵਿੱਚ ਨਾ ਜਾਣ ਦੀ ਸਲਾਹ ਦਿੱਤੀ ਜਾਂਦੀ ਹੈ।
(
ਪ੍ਰਧਾਨ ਮੰਤਰੀ ਦਫਤਰ
ਭਾਰਤ–ਨੀਦਰਲੈਂਡ ਵਰਚੁਅਲ ਸਮਿਟ 
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 9 ਅਪ੍ਰੈਲ, 2021 ਨੂੰ ਨੀਦਰਲੈਂਡ ਦੇ ਪ੍ਰਧਾਨ ਮੰਤਰੀ ਮਾਰਕ ਰੂਟੇ ਨਾਲ ਵਰਚੁਅਲ ਸਮਿਟ ਕਰਨਗੇ।
ਇਹ ਸਮਿਟ ਸੰਸਦੀ ਚੋਣਾਂ ’ਚ ਪ੍ਰਧਾਨ ਮੰਤਰੀ ਰੂਟੇ ਦੀ ਹਾਲੀਆ ਜਿੱਤ ਤੋਂ ਬਾਅਦ ਹੋਵੇਗੀ ਅਤੇ ਨਿਯਮਿਤ ਉੱਚ–ਪੱਧਰੀ ਆਪਸੀ ਗੱਲਬਾਤ ਦੁਆਰਾ ਬਣੇ ਦੁਵੱਲੇ ਸਬੰਧਾਂ ਨੂੰ ਰਫ਼ਤਾਰ ਦੇਵੇਗੀ। ਇਸ ਸਮਿਟ ਦੌਰਾਨ ਦੋਵੇਂ ਆਗੂ ਦੁਵੱਲੇ ਸਹਿਯੋਗ ਬਾਰੇ ਵਿਸਤਾਰਪੂਰਬਕ ਵਿਚਾਰ–ਵਟਾਂਦਰਾ ਕਰਨਗੇ ਅਤੇ ਆਪਸੀ ਸਬੰਧ ਨੂੰ ਮਜ਼ਬੂਤ ਕਰਨ ਦੇ ਨਵੇਂ ਤਰੀਕੇ ਲੱਭਣਗੇ। ਉਹ ਆਪਸੀ ਹਿਤ ਦੇ ਖੇਤਰੀ ਤੇ ਅੰਤਰਰਾਸ਼ਟਰੀ ਮੁੱਦਿਆਂ ਬਾਰੇ ਵਿਚਾਰਾਂ ਦਾ ਅਦਾਨ–ਪ੍ਰਦਾਨ ਵੀ ਕਰਨਗੇ।
ਜਮਹੂਰੀਅਤ, ਕਾਨੂੰਨ ਦੇ ਰਾਜ ਤੇ ਆਜ਼ਾਦੀ ਦੀਆਂ ਸਾਂਝੀਆਂ ਕਦਰਾਂ–ਕੀਮਤਾਂ ਦੇ ਅਧਾਰ ਉੱਤੇ ਭਾਰਤ ਤੇ ਨੀਦਰਲੈਂਡ ਦੇ ਸੁਖਾਵੇਂ ਤੇ ਸਾਂਝੇ ਦੋਸਤਾਨਾ ਸਬੰਧ ਹਨ। ਯੂਰੋਪ ਮਹਾਦੀਪ ’ਚ ਨੀਦਰਲੈਂਡ ਸਭ ਤੋਂ ਵੱਧ ਗਿਣਤੀ ’ਚ ਪ੍ਰਵਾਸੀ ਭਾਰਤੀਆਂ ਦਾ ਘਰ ਹੈ। ਦੋਵੇਂ ਦੇਸ਼ ਜਲ–ਪ੍ਰਬੰਧ, ਖੇਤੀਬਾੜੀ, ਤੇ ਫ਼ੂਡ ਪ੍ਰੋਸੈਸਿੰਗ, ਸਿਹਤ–ਸੰਭਾਲ਼, ਸਮਾਰਟ ਸਿਟੀਜ਼ ਤੇ ਸ਼ਹਿਰੀ ਗਤੀਸ਼ੀਲਤਾ, ਵਿਗਿਆਨ ਤੇ ਟੈਕਨੋਲੋਜੀ, ਅਖੁੱਟ ਊਰਜਾ ਅਤੇ ਪੁਲਾੜ ਜਿਹੇ ਅਨੇਕ ਖੇਤਰਾਂ ’ਚ ਇੱਕ–ਦੂਸਰੇ ਨੂੰ ਸਹਿਯੋਗ ਦਿੰਦੇ ਹਨ। ਦੋਵੇਂ ਦੇਸ਼ਾਂ ਦੀ ਇੱਕ ਮਜ਼ਬੂਤ ਆਰਥਿਕ ਭਾਈਵਾਲੀ ਵੀ ਹੈ ਅਤੇ ਨੀਦਰਲੈਂਡ ਭਾਰਤ ’ਚ ਤੀਜਾ ਸਭ ਤੋਂ ਵੱਡਾ ਨਿਵੇਸ਼ਕ ਹੈ। ਭਾਰਤ ’ਚ 200 ਤੋਂ ਵੱਧ ਡੱਚ ਕੰਪਨੀਆਂ ਹਨ ਤੇ ਨੀਦਰਲੈਂਡ ’ਚ ਭਾਰਤੀ ਕਾਰੋਬਾਰੀ ਅਦਾਰਿਆਂ ਦੀ ਵੀ ਇੰਨੀ ਕੁ ਹੀ ਮੌਜੂਦਗੀ ਹੈ।
ਆਯੂਸ਼
ਪ੍ਰਧਾਨ ਮੰਤਰੀ ਨੇ ਮਨ ਕੀ ਬਾਤ ਵਿੱਚ ਵੀਡੀਓ ਬਲੌਗਿੰਗ ਮੁਕਾਬਲੇ "ਮਾਈ ਲਾਈਫ ਮਾਈ ਯੋਗਾ" ਦਾ ਐਲਾਨ ਕੀਤਾ
ਭਾਰਤ ਦੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸਭ ਨੂੰ "ਮਾਈ ਲਾਈਫ ਮਾਈ ਯੋਗਾ" , ਵੀਡੀਓ ਬਲੌਗਿੰਗ ਮੁਕਾਬਲੇ, ਜੋ ਕਿ ਆਯੁਸ਼ ਮੰਤਰਾਲਾ ਅਤੇ ਇੰਡੀਅਨ ਕੌਂਸਲ ਫਾਰ ਕਲਚਰਲ ਰਿਲੇਸ਼ਨਸ  ਦਾ ਇੱਕ ਸਾਂਝਾ ਉਪਰਾਲਾ ਹੈ, ਵਿੱਚ ਹਿੱਸਾ ਲੈਣ ਦਾ ਸੱਦਾ ਆਪਣੇ ਮਾਸਿਕ ਮਨ ਕੀ ਬਾਤ ਸੰਬੋਧਨ ਦੌਰਾਨ ਦਿੱਤਾ। ਇਹ ਮੁਕਾਬਲਾ ਲੋਕਾਂ ਦੇ ਜੀਵਨ ਉੱਤੇ ਯੋਗਾ ਦੇ ਤਬਦੀਲੀਯੋਗ ਪ੍ਰਭਾਵਾਂ ਉੱਤੇ ਕੇਂਦ੍ਰਿਤ ਹੋਵੇਗਾ ਅਤੇ ਇਸ ਨੂੰ 21 ਜੂਨ, 2020 ਨੂੰ ਆ ਰਹੇ 6ਵੇਂ ਅੰਤਰਰਾਸ਼ਟਰੀ ਯੋਗਾ ਦਿਵਸ  ਨਾਲ ਸਬੰਧਿਤ ਇੱਕ ਸਰਗਰਮੀ ਵਜੋਂ ਸ਼ਾਮਲ ਕੀਤਾ ਜਾਵੇਗਾ। ਇਸ ਮੁਕਾਬਲੇ ਬਾਰੇ ਜਾਣਕਾਰੀ ਸੋਸ਼ਲ ਮੀਡੀਆ ਉੱਤੇ ਅੱਜ 31 ਮਈ, 2020 ਨੂੰ ਆਯੁਸ਼ ਮੰਤਰਾਲਾ ਦੁਆਰਾ ਲਾਈਵ ਦਿਖਾਈ ਗਈ।
ਪਿਛਲੇ ਸਾਲਾਂ ਵਿੱਚ ਅੰਤਰਰਾਸ਼ਟਰੀ ਯੋਗਾ ਦਿਵਸ ਦੇ ਮੌਕੇ ਉੱਤੇ ਵੱਖ-ਵੱਖ ਜਨਤਕ ਥਾਵਾਂ ਉੱਤੇ ਸਮੂਹਿਕ ਯੋਗਾ ਪ੍ਰੋਗਰਾਮਾਂ ਦਾ ਪ੍ਰਦਰਸ਼ਨ ਕੀਤਾ ਜਾਂਦਾ ਰਿਹਾ ਹੈ। ਕੋਵਿਡ-19 ਮਹਾਮਾਰੀ ਕਾਰਨ ਇਸ ਸਾਲ ਕੋਈ ਸਮੂਹਿਕ ਇਕੱਠ ਨਾ ਕਰਨ ਦੀ ਸਲਾਹ ਦਿੱਤੀ ਗਈ ਹੋਣ ਕਾਰਨ ਇਸ ਸਾਲ ਮੰਤਰਾਲਾ ਲੋਕਾਂ ਨੂੰ ਆਪਣੇ ਘਰਾਂ ਵਿੱਚ ਹੀ ਯੋਗਾ ਕਰਨ ਦੀ ਸਲਾਹ ਦੇ ਰਿਹਾ ਹੈ ਜਿਸ ਵਿੱਚ ਪੂਰਾ ਪਰਿਵਾਰ ਹਿੱਸਾ ਲੈ ਸਕੇਗਾ। ਮਾਈ ਲਾਈਫ - ਮਾਈ ਯੋਗਾ ਵੀਡੀਓ ਬਲੌਗਿੰਗ ਮੁਕਾਬਲੇ ਰਾਹੀਂ ਆਯੁਸ਼ ਮੰਤਰਾਲਾ ਅਤੇ ਆਈਸੀਸੀਆਰ ਦੀ ਕੋਸ਼ਿਸ਼ ਯੋਗਾ ਪ੍ਰਤੀ ਜਾਗਰੂਕਤਾ ਪੈਦਾ ਕਰਨ ਅਤੇ ਲੋਕਾਂ ਨੂੰ ਅੰਤਰਰਾਸ਼ਟਰੀ ਯੋਗਾ ਦਿਵਸ, 2020 ਮਨਾਉਣ ਵਿੱਚ ਸਰਗਰਮ ਭੂਮਿਕਾ ਨਿਭਾਉਣ ਦੀ ਹੋਵੇਗੀ। ਇਸ ਮੁਕਾਬਲੇ ਵਿੱਚ ਫੇਸਬੁੱਕ, ਟਵਿੱਟਰ ਅਤੇ ਇੰਸਟਾਗ੍ਰਾਮ ਜਿਹੇ ਸੋਸ਼ਲ ਮੀਡੀਆ ਪਲੈਟਫਾਰਮਾਂ ਰਾਹੀਂ ਸਰਗਰਮ ਤੌਰ ‘ਤੇ ਹਿੱਸਾ ਲਿਆ ਜਾ ਸਕੇਗਾ। ਵੀਡੀਓ ਮੁਕਾਬਲੇ ਵਿੱਚ ਸਾਰੇ ਦੇਸ਼ਾਂ ਦੇ ਉਮੀਦਵਾਰ ਹਿੱਸਾ ਲੈ ਸਕਣਗੇ।
ਇਹ ਮੁਕਾਬਲਾ ਦੋ ਪੜਾਵਾਂ ਵਿੱਚ ਹੋਵੇਗਾ। ਪਹਿਲੇ ਪੜਾਅ ਵਿੱਚ ਅੰਤਰਰਾਸ਼ਟਰੀ ਵੀਡੀਓ ਬਲੌਗਿੰਗ ਮੁਕਾਬਲਾ ਹੋਵੇਗਾ, ਜਿੱਥੇ ਕਿ ਇੱਕ ਦੇਸ਼ ਅੰਦਰੋਂ ਜੇਤੂਆਂ ਦੀ ਚੋਣ ਕੀਤੀ ਜਾਵੇਗੀ। ਇਸ ਤੋਂ ਬਾਅਦ ਵਿਸ਼ਵ ਪੱਧਰੀ ਜੇਤੂਆਂ ਦੀ ਚੋਣ ਵੱਖ-ਵੱਖ ਦੇਸ਼ਾਂ ਦੇ ਜੇਤੂ ਉਮੀਦਵਾਰਾਂ ਵਿੱਚੋਂ ਕੀਤੀ ਜਾਵੇਗੀ।
ਇਸ ਵਿੱਚ ਹਿੱਸਾ ਲੈਣ ਲਈ ਤਿੰਨ ਵਰਗਾਂ ਵਿੱਚੋਂ ਉਮੀਦਵਾਰਾਂ ਦੀ ਚੋਣ ਹੋਵੇਗੀ। ਪਹਿਲਾ ਵਰਗ ਨੌਜਵਾਨ , ਬਾਲਗ  ਅਤੇ ਤੀਸਰਾ ਵਰਗ ਯੋਗਾ ਪ੍ਰੋਫੈਸ਼ਨਲਾਂ ਦਾ ਹੋਵੇਗਾ ਅਤੇ ਇਸ ਵਿੱਚ ਮਹਿਲਾ ਅਤੇ ਪੁਰਸ਼ ਵਰਗ ਦੇ ਉਮੀਦਵਾਰਾਂ ਦੀ ਵੱਖ-ਵੱਖ ਚੋਣ ਹੋਵੇਗੀ। ਇਸ ਹਿਸਾਬ ਨਾਲ ਕੁਲ 6 ਵਰਗ ਹੋਣਗੇ। ਭਾਰਤੀ ਉਮੀਦਵਾਰਾਂ ਲਈ ਇਨਾਮ 1 ਲੱਖ, 50,000 ਅਤੇ 25,000 ਰੁਪਏ ਦੇ ਪਹਿਲੇ, ਦੂਜੇ ਅਤੇ ਤੀਜੇ ਉਮੀਦਵਾਰਾਂ ਲਈ ਹੋਣਗੇ। ਇਨ੍ਹਾਂ ਦੀ ਚੋਣ ਪਹਿਲੇ ਪੜਾਅ ਉੱਤੇ ਹੋਵੇਗੀ। ਅੰਤਰਰਾਸ਼ਟਰੀ ਇਨਾਮਾਂ ਦੇ ਵੇਰਵੇ ਆਯੁਸ਼ ਮੰਤਰਾਲਾ ਦੇ ਯੋਗਾ ਪੋਰਟਲ ਉੱਤੇ ਜਲਦੀ ਹੀ ਪਾ ਦਿੱਤੇ ਜਾਣਗੇ।
ਇਹ ਮੁਕਾਬਲਾ ਦੁਨੀਆ ਭਰ ਵਿੱਚ ਸਾਰੇ ਉਮੀਦਵਾਰਾਂ ਲਈ ਖੁੱਲ੍ਹਾ ਹੋਵੇਗਾ। ਮੁਕਾਬਲੇ ਵਿੱਚ ਹਿੱਸਾ ਲੈਣ ਲਈ ਉਮੀਦਵਾਰਾਂ ਨੂੰ ਤਿੰਨ ਮਿੰਟ ਦੀ ਮਿਆਦ ਦੇ ਤਿੰਨ ਯੋਗਾ ਅਭਿਆਸਾਂ  ਦੀ ਵੀਡੀਓ ਅੱਪਲੋਡ ਕਰਨੀ ਪਵੇਗੀ ਜਿਸ ਵਿੱਚ ਸੰਖੇਪ ਵੇਰਵਾ ਕਿ ਯੋਗਾ ਅਭਿਆਸ ਨੇ ਉਨ੍ਹਾਂ ਦੇ ਜੀਵਨ ਨੂੰ ਕਿਵੇਂ ਪ੍ਰਭਾਵਿਤ ਕੀਤਾ ਹੈ, ਵੀ ਹੋਣਾ ਚਾਹੀਦਾ ਹੈ। ਇਹ ਵੀਡੀਓ ਫੇਸਬੁੱਕ, ਟਵਿੱਟਰ ਜਾਂ ਇੰਸਟਾਗ੍ਰਾਮ ਉੱਤੇ ਅੱਪਲੋਡ ਕੀਤੀ ਜਾ ਸਕਦੀ ਹੈ। ਉਸ ਉੱਤੇ ਕਾਂਟੈਸਟ ਹੈਸ਼ਟੈਗ #MyLifeMyYogaINDIA ਅਤੇ ਢੁਕਵਾਂ ਵਰਗ # ਹੈਸ਼ਟੈਗ ਹੋਣਾ ਚਾਹੀਦਾ ਹੈ। ਇਸ ਮੁਕਾਬਲੇ ਵਿੱਚ ਹਿੱਸਾ ਲੈਣ ਲਈ ਵਿਸਤ੍ਰਿਤ ਦਿਸ਼ਾ-ਨਿਰਦੇਸ਼ ਆਯੁਸ਼ ਮੰਤਰਾਲਾ ਦੇ ਯੋਗਾ ਪੋਰਟਲ ਉੱਤੇ ਦੇਖੇ ਜਾ ਸਕਦੇ ਹਨ -.
ਪ੍ਰਧਾਨ ਮੰਤਰੀ ਦੁਆਰਾ ਇਸ ਮੁਕਾਬਲੇ ਦਾ ਐਲਾਨ ਕੀਤੇ ਜਾਣ ਨਾਲ ਲੋਕਾਂ ਵਿੱਚ ਭਾਰੀ ਉਤਸ਼ਾਹ ਅਤੇ ਦਿਲਚਸਪੀ ਪੈਦਾ ਹੋਈ ਹੈ। ਆਯੁਸ਼ ਮੰਤਰਾਲਾ ਨੂੰ ਉਮੀਦ ਹੈ ਕਿ ਇਸ ਉਤਸ਼ਾਹ ਨੂੰ ਜਨਤਕ ਉਤਸ਼ਾਹ ਲਾਭਾਂ ਵਿੱਚ ਬਦਲਿਆ ਜਾ ਸਕੇਗਾ ਕਿਉਂਕਿ ਯੋਗਾ ਦੇ ਹਾਂ-ਪੱਖੀ ਪ੍ਰਭਾਵ ਕੋਵਿਡ-19 ਮਹਾਮਾਰੀ ਦੀ ਸਥਿਤੀ ਵਿੱਚ ਵੀ ਸਹਾਈ ਹੋ ਸਕਦੇ ਹਨ।
ਜਹਾਜ਼ਰਾਨੀ ਮੰਤਰਾਲਾ
ਜਹਾਜ਼ਰਾਨੀ ਖੇਤਰ ’ਚ ਬੁਨਿਆਦੀ ਢਾਂਚੇ ਦਾ ਵਿਕਾਸ
ਭਾਰਤ ਸਰਕਾਰ ਨੇ ਗਜ਼ਟ ਨੋਟੀਫ਼ਿਕੇਸ਼ਨ ਨੰਬਰ 112 ਮਿਤੀ 13 ਅਪ੍ਰੈਲ, 2016 ਦੁਆਰਾ ਸ਼ਿਪਯਾਰਡਜ਼ ਨੂੰ ਬੁਨਿਆਦੀ ਢਾਂਚੇ ਦਾ ਦਰਜਾ ਪ੍ਰਵਾਨ ਕੀਤਾ ਸੀ।
ਸਮੁੰਦਰੀ ਜਹਾਜ਼ਾਂ ਦੇ ਨਿਰਮਾਣ ਅਤੇ ਸਮੁੰਦਰੀ ਜਹਾਜ਼ਾਂ ਦੀ ਮੁਰੰਮਤ ਨਾਲਸਬੰਧਤ ਬੁਨਿਆਦੀ ਢਾਂਚੇ ਦੇ ਵੇਰਵੇ ਨਿਮਨਲਿਖਤ ਅਨੁਸਾਰ ਹਨ:
-
ਕੋਚੀ, ਕੇਰਲ ’ਚ ਨਵਾਂ 310 M ਡ੍ਰਾਈ–ਡੌਕ ਪ੍ਰੋਜੈਕਟ 
-
ਕੋਚੀ ਕੇਰਲ ’ਚ ਸਮੁੰਦਰੀ ਜਹਾਜ਼ਾਂ ਦੀ ਮੁਰੰਮਤ ਦੀ ਕੌਮਾਂਤਰੀ ਸੁਵਿਧਾ  
-
ਕੋਲਕਾਤਾ, ਪੱਛਮੀ ਬੰਗਾਲ ’ਚ ਹੁਗ਼ਲੀ ਕੋਚੀਨ ਸ਼ਿਪਯਾਰਡ ਲਿਮਿਟੇਡ  
-
ਤੇਬਮਾ ਸ਼ਿਪਯਾਰਡਜ਼ ਲਿਮਿਟੇਡ, ਮਾਲਪੇ, ਕਰਨਾਟਕ 
-
CSL–ਮੁੰਬਈ ਸ਼ਿਪ ਰਿਪੇਅਰ ਯੂਨਿਟ , ਮੁੰਬਈ, ਮਹਾਰਾਸ਼ਟਰ
-
CSL– ਕੋਲਕਾਤਾ ਸ਼ਿਪ ਰਿਪੇਅਰ ਯੂਨਿਟ , ਕੋਲਕਾਤਾ, ਪੱਛਮੀ ਬੰਗਾਲ
-
CSL–ਅੰਡੇਮਾਨ ਅਤੇ ਨਿਕੋਬਾਰ ਸ਼ਿਪ ਰਿਪੇਅਰ ਯੂਨਿਟ , ਪੋਰਟ ਬਲੇਅਰ, ਅੰਡੇਮਾਨ ਤੇ ਨਿਕੋਬਾਰ ਟਾਪੂ
‘ਸਾਗਰਮਾਲਾ ਪ੍ਰੋਗਰਾਮ’ ਦੇ ਵੇਰਵੇ ਨਿਮਨਲਿਖਤ ਅਨੁਸਾਰ ਹਨ:
‘ਸਾਗਰਮਾਲਾ ਦੀ ਦੂਰ–ਦ੍ਰਿਸ਼ਟੀ; ਬੁਨਿਆਦੀ ਢਾਂਚੇ ਵਿੱਚ ਘੱਟ ਤੋਂ ਘੱਟ ਨਿਵੇਸ਼ ਨਾਲ ਦੇਸ਼ ਦੇ ਅਤੇ ਬਰਾਮਦ–ਦਰਾਮਦ  ਦੇ ਮਾਲ ਲਈ ਦੋਵਾਂ ਦੀ ਲੌਜਿਸਟਕਸ ਲਾਗਤ ਘਟਾਉਣਾ ਹੈ।’ ਸਾਗਰਮਾਲਾ ਅਧੀਨ ਅਧਿਐਨਾਂ ਰਾਹੀਂ ਕੁੱਲ ਲੌਜਿਸਟਿਕਸ ਲਾਗਤਾਂ ਘਟਾਉਣ ਲਈ ਮੌਕਿਆਂ ਦੀ ਸ਼ਨਾਖ਼ਤ ਹੋਈ ਹੈ, ਇੰਝ ਅਰਥ–ਵਿਵਸਥਾ ਦੀ ਸਮੁੱਚੀ ਕਾਰਜਕੁਸ਼ਲਤਾ ਵਿੱਚ ਸੁਧਾਰ ਹੋਵੇਗਾ ਤੇ ਬਰਾਮਦਾਂ ਦੀ ਪ੍ਰਤੀਯੋਗਿਤਾ ’ਚ ਵਾਧਾ ਹੋਵੇਗਾ।
ਇਸ ਵੇਲੇ, ਸਾਲ 2035 ਤੱਕ ‘ਸਾਗਰਮਾਲਾ ਪ੍ਰੋਗਰਾਮ’ ਅਧੀਨ ਲਾਗੂਕਰਣ ਲਈ 802 ਪ੍ਰੋਜੈਕਟ ਹਨ, ਜਿਨ੍ਹਾਂ ਉੱਤੇ 5.52 ਲੱਖ ਕਰੋੜ ਰੁਪਏ ਦਾ ਨਿਵੇਸ਼ ਹੋਣਾ ਹੈ। ਉਨ੍ਹਾਂ ’ਚੋਂ 88,235 ਕਰੋੜ ਰੁਪਏ ਕੀਮਤ ਦੇ 172 ਪ੍ਰੋਜੈਕਟ ਮੁਕੰਮਲ ਹੋ ਚੁੱਕੇ ਹਨ ਅਤੇ 2.16 ਲੱਖ ਕਰੋੜ ਰੁਪਏ ਕੀਮਤ ਦੇ 235 ਪ੍ਰੋਜੈਕਟ ਲਾਗੂ ਕੀਤੇ ਜਾ ਰਹੇ ਹਨ। ਇਸ ਦੇ ਨਾਲ ਹੀ 2.48 ਕਰੋੜ ਰੁਪਏ ਕੀਮਤ ਦੇ 395 ਪ੍ਰੋਜੈਕਟ ਵਿਕਾਸ ਦੇ ਵਿਭਿੰਨ ਪੜਾਵਾਂ ਅਧੀਨ ਹਨ।
ਇਹ ਜਾਣਕਾਰੀ ਅੱਜ ਰਾਜ ਸਭਾ ’ਚ ਕੇਂਦਰੀ ਬੰਦਰਗਾਹਾਂ, ਜਹਾਜ਼ਰਾਨੀ ਤੇ ਜਲ–ਮਾਰਗਾਂ ਬਾਰੇ ਮੰਤਰੀ ਸ੍ਰੀ ਸਰਬਨੰਦ ਸੋਨੋਵਾਲ ਨੇ ਇੱਕ ਲਿਖਤੀ ਜਵਾਬ ਰਾਹੀਂ ਦਿੱਤੀ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਪੈਰਾ-ਤੀਰਅੰਦਾਜ਼ ਅੰਕਿਤ ਕੋਵਿਡ ਜਾਂਚ ਵਿੱਚ ਪਾਜ਼ਿਟਿਵ ਮਿਲੇ, ਭਾਰਤੀ ਖੇਡ ਅਥਾਰਿਟੀ-ਸਾਈ ਦੇ ਅਧਿਕਾਰੀਆਂ ਨੇ ਸੋਨੀਪਤ ਦੇ ਹਸਪਤਾਲ ਵਿੱਚ ਸ਼ਿਫਟ ਕੀਤਾ
ਸੋਨੀਪਤ ਵਿੱਚ ਭਾਰਤੀ ਖੇਡ ਅਥਾਰਿਟੀ ਦੇ ਐੱਨਆਰਸੀ ਵਿੱਚ ਚਲ ਰਹੇ ਰਾਸ਼ਟਰੀ ਕੈਂਪ ਵਿੱਚ ਭਾਗ ਲੈ ਰਹੇ ਪੈਰਾ-ਤੀਰਅੰਦਾਜ਼ ਅੰਕਿਤ ਕੋਵਿਡ-19 ਜਾਂਚ ਵਿੱਚ ਪਾਜ਼ਿਟਿਵ ਆਏ ਹਨ। ਉਚਿਤ ਇਲਾਜ ਯਕੀਨੀ ਕਰਨ ਅਤੇ ਉਚਿਤ ਸਿਹਤ ਦੇਖਭਾਲ ਲਈ ਅੰਕਿਤ ਨੂੰ ਬੁੱਧਵਾਰ ਨੂੰ ਸੋਨੀਪਤ ਦੇ ਭਗਵਾਨ ਦਾਸ ਹਸਪਤਾਲ ਵਿੱਚ ਸ਼ਿਫਟ ਕਰ ਦਿੱਤਾ ਗਿਆ ਹੈ।
ਪੈਰਾ-ਤੀਰਅੰਦਾਜ਼ ਕੈਂਪ 5 ਅਕਤੂਬਰ ਨੂੰ ਸ਼ੁਰੂ ਹੋਇਆ ਸੀ। ਅੱਠ ਤੀਰ ਅੰਦਾਜ਼ਾਂ ਸਮੇਤ ਕੈਂਪ ਵਿੱਚ ਭਾਗ ਲੈਣ ਵਾਲੇ ਸਾਰੇ ਖਿਡਾਰੀਆਂ ਨੇ ਕੋਵਿਡ-19 ਦੀ ਆਰਟੀ-ਪੀਸੀਆਰ ਨੈਗੇਟਿਵ ਜਾਂਚ ਰਿਪੋਰਟ ਜਮ੍ਹਾਂ ਕਰਨ ਦੇ ਬਾਅਦ ਕੈਂਪ ਵਿੱਚ ਟ੍ਰੇਨਿੰਗ ਸ਼ੁਰੂ ਕੀਤੀ ਸੀ। ਕੈਂਪ ਲਈ ਜਾਰੀ ਵਿਸ਼ੇਸ਼ ਮਿਆਰੀ ਸੰਚਾਲਨ ਪ੍ਰਕਿਰਿਆ-ਐੱਸਓਪੀ ਅਨੁਸਾਰ ਕੈਂਪ ਵਿੱਚ ਭਾਗ ਲੈਣ ਵਾਲੇ ਸਾਰੇ ਖਿਡਾਰੀਆਂ ਦੇ ਨਮੂਨੇ 12 ਅਕਤੂਬਰ ਨੂੰ ਮੁੜ ਜਾਂਚ ਲਈ ਲੈ ਲਏ ਗਏ ਜਿੱਥੇ ਅੰਕਿਤ ਦੀ ਰਿਪੋਰਟ ਪਾਜ਼ਿਟਿਵ ਪਾਈ ਗਈ। ਹਸਪਤਾਲ ਲੈ ਜਾਣ ਤੋਂ ਪਹਿਲਾਂ ਉਨ੍ਹਾਂ ਨੂੰ ਤੁਰੰਤ ਸੋਨੀਪਤ ਵਿੱਚ ਅਥਾਰਿਟੀ ਦੇ ਐੱਨਆਰਸੀ ਮੈਡੀਕਲ ਸੈਂਟਰ ਦੇ ਉੱਪਰ ਬਣਾਏ ਗਏ ਆਈਸੋਲੇਸ਼ਨ ਵਾਰਡ ਵਿੱਚ ਪਹੁੰਚਾ ਦਿੱਤਾ ਗਿਆ।
ਵਿੱਤ ਮੰਤਰਾਲਾ
ਕੇਂਦਰੀ ਨਾਰਕੋਟਿਕਸ ਬਿਊਰੋ ਨੇ ਹਰਿਆਣਾ ਦੇ ਕਰਨਾਲ ਵਿਖੇ ਨਸ਼ੀਲੇ ਪਦਾਰਥ ਬਣਾਉਣ ਵਾਲੀ ਰਸੋਈ ਲੈਬ ਦਾ ਪਰਦਾਫਾਸ਼ ਕੀਤਾ
ਉਕਤ ਵਿਸ਼ੇਸ਼ ਸੂਚਨਾ 'ਤੇ ਕਾਰਵਾਈ ਕਰਦੇ ਹੋਏ, ਸੈਂਟਰਲ ਬਿਊਰੋ ਆਵ੍ ਨਾਰਕੋਟਿਕਸ, ਨਵੀਂ ਦਿੱਲੀ ਦੇ ਅਧਿਕਾਰੀਆਂ ਨੇ 05/07/2022 ਨੂੰ ਛਾਪੇਮਾਰੀ ਕੀਤੀ ਅਤੇ ਇੱਕ ਗੁਪਤ ਰਸੋਈ ਲੈਬ ਦਾ ਪਰਦਾਫਾਸ਼ ਕੀਤਾ ਜਿੱਥੇ ਡਾਇਫੇਨੋਕਸੀਲੇਟ  ਵਾਲੀਆਂ ਨਸ਼ੀਲੀਆਂ ਦਵਾਈਆਂ ਬਣਾਈਆਂ ਜਾ ਰਹੀਆਂ ਸਨ। ਪ੍ਰੀਵੈਂਟਿਵ ਐਂਡ ਇੰਟੈਲੀਜੈਂਸ ਸੈੱਲ, ਸੈਂਟਰਲ ਬਿਊਰੋ ਆਵ੍ ਨਾਰਕੋਟਿਕਸ, ਨਵੀਂ ਦਿੱਲੀ ਨੇ ਮਕਾਨ ਨੰ. 323 ਸੈਕਟਰ- 6, ਕਰਨਾਲ, ਹਰਿਆਣਾ ਵਿੱਚ ਗੁਪਤ ਰਸੋਈ ਲੈਬ ਬਾਰੇ ਜਾਣਕਾਰੀ ਹਾਸਲ ਕੀਤੀ ਸੀ, ਜਿਸ ਵਿੱਚ ਡਾਇਫੇਨੋਕਸੀਲੇਟ ਭਰਪੂਰ ਨਾਰਕੋਟਿਕਸ ਪਾਊਡਰ ਬਣਾਇਆ ਜਾਂਦਾ ਸੀ।
ਇਸ ਸਬੰਧੀ ਮਨੋਜ ਕੁਮਾਰ ਪੁੱਤਰ ਸ਼. ਗੁਲਸ਼ਨ ਕੁਮਾਰ ਨੂੰ ਗ੍ਰਿਫ਼ਤਾਰ ਕਰ ਲਿਆ ਗਿਆ ਹੈ। ਉਸ ਕੋਲੋਂ ਕੁੱਲ 45.855 ਕਿਲੋ ਡਾਇਫੇਨੋਕਸੀਲੇਟ ਮਿਕਸ ਤਿਆਰ ਦਵਾਈ, 7.240 ਕਿਲੋਗ੍ਰਾਮ ਡਾਇਫੇਨੋਕਸੀਲੇਟ ਗੋਲੀਆਂ ਖੁੱਲ੍ਹੇ ਰੂਪ ਵਿੱਚ ਅਤੇ 19,000 ਨਿਮੇਸੁਲਾਇਡ ਗੋਲੀਆਂ ਬਰਾਮਦ ਕਰਕੇ ਜ਼ਬਤ ਕੀਤੀਆਂ ਗਈਆਂ। ਨਾਰਕੋਟਿਕਸ ਪਾਊਡਰ ਵਿੱਚ ਨਿਮੇਸੁਲਾਇਡ ਗੋਲੀਆਂ ਦੀ ਵਰਤੋਂ ਕੀਤੀ ਜਾਂਦੀ ਸੀ।
ਡਾਇਫੇਨੋਕਸੀਲੇਟ ਇੱਕ ਨਸ਼ੀਲਾ ਪਦਾਰਥ ਹੈ ਅਤੇ ਇਸਦੀ ਵਪਾਰਕ ਮਾਤਰਾ 50 ਗ੍ਰਾਮ ਹੈ, ਜਿਵੇਂ ਕਿ ਐੱਨਡੀਪੀਐਸ ਐਕਟ ਵਿੱਚ ਨਿਰਧਾਰਤ ਕੀਤਾ ਗਿਆ ਹੈ। ਇਸ ਤੋਂ ਇਲਾਵਾ ਅਗਲੇਰੀ ਕਾਰਵਾਈ ਕਰਦੇ ਹੋਏ 07/07/2022 ਨੂੰ ਮਹੇਸ਼ ਕੁਮਾਰ ਪੁੱਤਰ ਮੋਹਨ ਲਾਲ ਪ੍ਰੋਪ/ਓ ਮਾਡਰਨ ਮੈਡੀਕਲ ਸਟੋਰ, ਨਿਸਿੰਗ, ਕਰਨਾਲ ਨਾਮਕ ਇੱਕ ਵਿਅਕਤੀ ਨੂੰ ਵੀ ਗ੍ਰਿਫ਼ਤਾਰ ਕੀਤਾ ਗਿਆ ਹੈ। ਐੱਨਡੀਪੀਐੱਸ ਐਕਟ 1985 ਦੀ ਧਾਰਾ 21, 25, 27 ਏ, 28, 29, 30 ਅਤੇ 35 ਦੇ ਨਾਲ ਧਾਰਾ 8 ਤਹਿਤ ਕੇਸ ਦਰਜ ਕੀਤਾ ਗਿਆ ਹੈ। ਉਹ ਵੱਖ-ਵੱਖ ਰਾਜਾਂ ਨੂੰ ਨਸ਼ਾ ਕਰਨ ਦੇ ਉਦੇਸ਼ ਲਈ ਡਾਇਫੇਨੋਕਸੀਲੇਟ ਵਾਲੇ ਨਾਰਕੋਟਿਕਸ ਪਾਊਡਰ ਨੂੰ ਵੇਚਣ ਵਿੱਚ ਸ਼ਾਮਲ ਹਨ। ਇਸ ਸਬੰਧੀ ਅਗਲੇਰੀ ਜਾਂਚ ਜਾਰੀ ਹੈ।
ਨਾਰਕੋਟਿਕਸ ਕਮਿਸ਼ਨਰ ਸ਼੍ਰੀ ਰਾਜੇਸ਼ ਫਤੇਸਿੰਘ ਢਾਬਰੇ ਨੇ ਦੱਸਿਆ ਕਿ ਸੈਂਟਰਲ ਬਿਊਰੋ ਆਵ੍ ਨਾਰਕੋਟਿਕ ਜਲਦੀ ਹੀ ਡਰੱਗ ਦੇ ਮੁੱਖ ਸਪਲਾਇਰ ਦਾ ਪਤਾ ਲਗਾ ਲਵੇਗਾ।
ਰੱਖਿਆ ਮੰਤਰਾਲਾ
ਭਾਰਤੀ ਤਟ ਰੱਖਿਅਕ ਸੈਨਾ ਨੇ ਭਾਰਤੀ ਈ. ਈ. ਜ਼ੇਡ. ’ਚ ਮਯਾਂਮਾਰ ਦੇ ਨਾਜ਼ਾਇਜ਼ ਘੁਸਪੈਠੀਆਂ ਨੂੰ ਫੜਿਆ
ਭਾਰਤੀ ਤਟ ਰੱਖਿਅਕ ਸੈਨਾ  ਨੇ ਭਾਰਤੀ ਜਲ ਖੇਤਰ ਦੇ ਬੈਰੇਨ ਟਾਪੂ ਦੇ
ਕੋਲ ਨਾਜ਼ਾਇਜ਼ ਤੌਰ ’ਤੇ ਮੱਛੀ ਫੜਨ ਆਏ ਮਯਾਂਮਾਰ ਦੇ ਚਾਰ ਨਾਗਰਿਕਾਂ ਨੂੰ ਹਿਰਾਸਤ ’ਚ
ਲੈ ਲਿਆ ਹੈ । 2 ਮਈ 2021 ਨੂੰ ਤੜਕੇ ਗਸ਼ਤ ਲਗਾ ਰਹੇ ਤਟ ਰੱਖਿਅਕ ਬੱਲ ਦੇ ਜਹਾਜ਼
ਰਾਜਸ੍ਰੀ ਨੇ ਵੇਖਿਆ ਕਿ ਬੈਰੇਨ ਟਾਪੂ ਦੇ ਤਟਾਂ ਨਜ਼ਦੀਕ ਇਕ ਮੱਛੀ ਫੜਨ ਵਾਲੀ ਕਿਸ਼ਤੀ
ਗਤੀਵਿਧੀ ਕਰ ਰਹੀ ਹੈ | ਤਟ ਰੱਖਿਅਕ ਬੱਲ ਨੇ ਇਸ ਕਿਸ਼ਤੀ ਨਾਲ ਸੰਪਰਕ ਸਾਧਣ ਲਈ ਯਤਨ
ਕੀਤੇ ਪਰ ਉਸ ਤੋਂ ਕੋਈ ਪ੍ਰਤੀਕ੍ਰਿਆ ਨਹੀਂ ਮਿਲੀ | ਬਜਾਏ ਇਸਦੇ ਇਸ ਕਿਸ਼ਤੀ ਨੇ ਬੈਰੇਨ
ਟਾਪੂ ਦੇ ਪਥਰੀਲੇ ਤਟਾਂ ’ਤੇ ਜ਼ੋਰ ਨਾਲ ਖੁਦਾਈ ਜਾਰੀ ਰੱਖੀ ਅਤੇ ਬਾਅਦ ’ਚ ਕਿਸ਼ਤੀ ’ਤੇ
ਮੌਜੂਦ ਲੋਕਾਂ ਨੇ ਭੱਜਣ ਦਾ ਯਤਨ ਕੀਤਾ ।
ਭਾਰਤੀ ਤੱਟ ਰੱਖਿਅਕ ਬੱਲ ਨੇ ਕੁਸ਼ਲਤਾ ਨਾਲ ਉਹਨਾਂ ਦਾ ਘਿਰਾਓ ਕੀਤਾ ਅਤੇ ਦੋ ਲੋਕਾਂ
ਨੂੰ ਫੜ ਲਿਆ ਗਿਆ, ਜਦੋਂ ਕਿ ਹੋਰ ਮਛੇਰੇ ਟਾਪੂ ਦੇ ਸੰਘਣੇ ਜੰਗਲਾਂ ’ਚ ਭੱਜਣ ’ਚ ਸਫਲ
ਹੋ ਗਏ | ਫੜੀ ਗਈ ਕਿਸ਼ਤੀ ਤੋਂ ਮੱਛੀ ਫੜਨ ਦੇ ਸਾਮਾਨ ਸਮੇਤ ਕੱਛੂਆਂ ਦੇ ਖੋਲ ਅਤੇ ਸ਼ੰਖ
ਆਦਿ ਬਰਾਮਦ ਹੋਏ ਹਨ | ਭੱਜਣ ’ਚ ਕਾਮਯਾਬ ਰਹੇ ਦੋਵਾਂ ਲੋਕਾਂ ਨੂੰ ਇਸ ਘਟਨਾ ਦੇ ਬੀਤੇ
ਦਿਨ 3 ਮਈ 2021 ਨੂੰ ਫੜ ਲਿਆ ਗਿਆ । ਫੜੇ ਗਏ ਮਯਾਂਮਾਰ ਦੇ ਨਾਜ਼ਾਇਜ਼ ਮਛੇਰਿਆਂ ਨੂੰ
ਅਗਾਂਹ ਦੀ ਜਾਂਚ ਪੜਤਾਲ ਲਈ ਪੋਰਟ ਬਲੇਅਰ ਦੀ ਸਥਾਨਕ ਪੁਲਿਸ ਨੂੰ 4 ਮਈ 2021 ਨੂੰ
ਸੌਂਪ ਦਿੱਤਾ ਗਿਆ | ਇਹ ਮੰਨਿਆ ਜਾ ਰਿਹਾ ਹੈ ਕਿ ਨਾਜ਼ਾਇਜ਼ ਤੌਰ ’ਤੇ ਆਏ ਕੁਝ ਹੋਰ ਲੋਕ
ਬੈਰੇਨ ਟਾਪੂ ਦੇ ਸੰਘਣੇ ਜੰਗਲਾਂ ’ਚ ਲੁਕੇ ਹੋ ਸਕਦੇ ਹਨ | ਭਾਰਤੀ ਤਟ ਰੱਖਿਅਕ ਸੈਨਾ
ਸਥਾਨਕ ਪੁਲਿਸ ਦੇ ਨਾਲ ਸਹਿਯੋਗ ਕਰ ਕੇ ਉਹਨਾਂ ਨੂੰ ਲੱਭਣ ਲਈ ਸਾਂਝੀ ਮੁਹਿੰਮ ਚਲਾ
ਰਹੀ ਹੈ I
10 ਦਿਨ ’ਚ ਦੂਜੀ ਵਾਰ ਭਾਰਤੀ ਤਟ ਰੱਖਿਅਕ ਸੈਨਾ ਨੇ ਲੋਕਾਂ ਨੂੰ ਹਿਰਾਸਤ ’ਚ ਲਿਆ
ਹੈ, ਜੋ ਸਮੁੰਦਰੀ ਖੇਤਰ ’ਚ ਭਾਰਤ ਦੀ ਪ੍ਰਭੂਸੱਤਾ ਦੀ ਰਾਖੀ ਕਰਨ ਦੀ ਤਾਕਤ ਦੀ
ਵਚਨਬੱਧਤਾ ਨੂੰ ਦਰਸਾਉਂਦੇ ਹਨ | ਕੋਵਿਡ - 19 ਦੀ ਮਹਾਮਾਰੀ ਦੇ ਬਾਵਜੂਦ ਭਾਰਤੀ ਤੱਟ
ਰੱਖਿਅਕ ਸੈਨਾ ਆਪਣੀ ਬੇੜੀਆਂ ਅਤੇ ਹਵਾਈ ਜਹਾਜਾਂ ਦੀ ਮਦਦ ਨਾਲ ਭਾਰਤੀ ਸਮੁੰਦਰੀ ਖੇਤਰ
’ਚ ਭਾਰਤ ਦੇ ਵਿਸ਼ੇਸ਼ ਆਰਥਿਕ ਖੇਤਰ ਈ. ਈ. ਜ਼ੇਡ ’ਤੇ 24X7 ਦੀ ਨਿਗਰਾਨੀ ਰੱਖ ਰਿਹਾ
ਹੈ ਅਤੇ ਭਾਰਤੀ ਸਮੁੰਦਰੀ ਸਰਹੱਦ ’ਤੇ ਹੋਣ ਵਾਲੀ ਕਿਸੇ ਵੀ ਸ਼ੱਕੀ ਗਤੀਵਿਧੀ ’ਤੇ ਤੁਰੰਤ
ਕਾਰਵਾਈ ਕਰ ਰਿਹਾ ਹੈ ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਕੇਰਲ ਤੋਂ ਖੋਜੀਆਂ ਗਈਆਂ ਨਵੀਂਆਂ ਕੀੜੀ ਪ੍ਰਜਾਤੀਆਂ ਦਾ ਨਾਮ ਜੇਐੱਨਸੀਏਐੱਸਆਰ ਖੋਜਕਰਤਾ, ਵਿਕਾਸਵਾਦੀ ਜੀਵ ਵਿਗਿਆਨੀ ਪ੍ਰੋ. ਅਮਿਤਾਭ ਜੋਸ਼ੀ ਦੇ ਨਾਮ ‘ਤੇ ਰੱਖਿਆ ਗਿਆ
ਇਕ ਦੁਰਲੱਭ ਕੀੜੀ ਵੰਸ਼ ਦੀਆਂ ਦੋ ਨਵੀਆਂ ਕਿਸਮਾਂ ਭਾਰਤ ਵਿਚ ਲੱਭੀਆਂ ਗਈਆਂ ਹਨ। ਕੇਰਲਾ ਅਤੇ ਤਾਮਿਲਨਾਡੂ ਵਿੱਚ ਮਿਲਦੇ ਕੀੜੀ ਵੰਸ਼ ਊਕੇਰੀਆ  ਦੀਆਂ ਕਿਸਮਾਂ ਇਸ ਦੁਰਲੱਭ ਪ੍ਰਜਾਤੀ ਦੀ ਵਿਭਿੰਨਤਾ ਨੂੰ ਵਧਾਉਂਦੀਆਂ ਹਨ। ਉਹ ਐਂਨਟਨਲ ਖੰਡਾਂ ਦੀ ਗਿਣਤੀ ਦੇ ਅਧਾਰ ‘ਤੇ ਇਕੋ ਜਹੇ ਵੰਸ਼ ਦੇ ਦੂਜਿਆਂ ਤੋਂ ਵੱਖਰੇ ਹਨ।
ਉਨ੍ਹਾਂ ਵਿਚੋਂ ਇੱਕ ਕੇਰਲਾ ਦੇ ਪੇਰੀਅਰ ਟਾਈਗਰ ਰਿਜ਼ਰਵ ਵਿੱਚ ਪਾਈ ਗਈ, ਜਿਸ ਦਾ ਨਾਮ ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਤਕਨਾਲੋਜੀ ਵਿਭਾਗ  ਦੀ ਇੱਕ ਖੁਦਮੁਖਤਿਆਰੀ ਸੰਸਥਾ, ਜਵਾਹਰ ਲਾਲ ਨਹਿਰੂ ਉੱਨਤ ਵਿਗਿਆਨਕ ਖੋਜ ਕੇਂਦਰ  ਦੇ ਉੱਘੇ ਵਿਕਾਸਵਾਦੀ ਜੀਵ ਵਿਗਿਆਨੀ ਪ੍ਰੋਫੈਸਰ ਅਮਿਤਾਭ ਜੋਸ਼ੀ ਦੇ ਸਨਮਾਨ ਵਿੱਚ ਉਨ੍ਹਾਂ ਦੇ ਨਾਮ ‘ਤੇ ਰੱਖਿਆ ਗਿਆ ਹੈ।
ਨਵੀਆਂ ਪ੍ਰਜਾਤੀਆਂ ਦਾ ਨਾਮ ਵਿਸ਼ੇਸ਼ ਤੌਰ 'ਤੇ ਕੁਝ ਵੱਖਰੇ ਗੁਣਾਂ ਜਾਂ ਸਥਾਨਾਂ ਦੇ ਨਾਮ ‘ਤੇ ਰੱਖਿਆ ਜਾਂਦਾ ਹੈ ਪਰੰਤੂ ਅਕਸਰ ਜੀਵ ਵਿਗਿਆਨ, ਖਾਸ ਕਰਕੇ ਵਿਕਾਸਵਾਦੀ ਅਤੇ ਓਰਗੇਨਿਸਮਲ ਜੀਵ-ਵਿਗਿਆਨ, ਈਕੋਲੋਜੀ ਜਾਂ ਸਿਸਟੇਮੈਟਿਕਸ ਦੇ ਖੇਤਰਾਂ ਵਿੱਚ ਉਨ੍ਹਾਂ ਦੇ ਖੋਜ ਯੋਗਦਾਨਾਂ ਦਾ ਸਨਮਾਨ ਕਰਨ ਦੇ ਇੱਕ ਮਾਧਿਅਮ ਦੇ ਤੌਰ ‘ਤੇ ਵਿਗਿਆਨੀਆਂ ਦੇ ਨਾਮ ਤੇ ਰੱਖੇ ਜਾਂਦੇ ਹਨ।
ਇਸ ਦੁਰਲੱਭ ਪ੍ਰਜਾਤੀ ਵਿਚੋਂ ਪਹਿਲੀਆਂ ਦੋ ਅਜਿਹੀਆਂ ਨਵੀਂਆਂ ਕਿਸਮਾਂ, ਜਿਨ੍ਹਾਂ ਨੂੰ ਦਸ-ਹਿੱਸਿਆਂ ਵਾਲੇ ਐਂਟੀਨਾ ਨਾਲ ਵੇਖਿਆ ਗਿਆ ਸੀ, ਦੀ ਖੋਜ ਪੰਜਾਬੀ ਯੂਨੀਵਰਸਿਟੀ, ਪਟਿਆਲਾ ਦੇ ਪ੍ਰੋਫੈਸਰ ਹਿਮੇਂਦਰ ਭਾਰਤੀ ਦੀ ਅਗਵਾਈ ਵਿੱਚ ਇੱਕ ਟੀਮ ਨੇ ਕੀਤੀ। ਇਹ ਖੋਜ ‘ਜ਼ੂਕੀਜ਼’ ਜਰਨਲ ਵਿੱਚ ਪ੍ਰਕਾਸ਼ਤ ਕੀਤੀ ਗਈ ਹੈ।
ਵੰਸ਼ ਇਸ ਸਮੇਂ 14 ਕਿਸਮਾਂ ਦੁਆਰਾ ਦਰਸਾਈ ਗਈ ਹੈ ਜਿਨ੍ਹਾਂ ਵਿੱਚੋਂ ਅੱਠ ਨੌਂ-ਖੰਡਾਂ ਵਾਲੇ ਐਂਟੀਨਾ ਰੱਖਦੀਆਂ ਹਨ, ਜਦਕਿ ਪੰਜਾਂ ਵਿੱਚ ਗਿਆਰਾਂ ਖੰਡਾਂ ਵਾਲਾ ਐਂਟੀਨਾ ਹੈ ਅਤੇ ਇੱਕ ਪ੍ਰਜਾਤੀ ਹਾਲ ਹੀ ਵਿੱਚ ਅੱਠ-ਖੰਡ ਵਾਲੇ ਐਂਟੀਨਾ ਨਾਲ ਦੱਸੀ ਗਈ ਹੈ। ਭਾਰਤ ਵਿੱਚ, ਵੰਸ਼ ਹੁਣ ਤੱਕ ਦੋ ਪ੍ਰਜਾਤੀਆਂ ਦੁਆਰਾ ਦਰਸਾਈ ਗਈ ਸੀ ਕ੍ਰਮਵਾਰ ਨੌਂ ਅਤੇ ਗਿਆਰਾਂ-ਖੰਡਾਂ ਵਾਲੇ ਐਂਟੀਨਾ ਨਾਲ।
ਦਸ ਖੰਡਿਤ ਐਂਟੀਨਾ ਵਾਲੀਆਂ ਨਵੀਂਆਂ ਖੋਜ ਕੀਤੀਆਂ ਗਈਆਂ ਕੀੜੀ ਪ੍ਰਜਾਤੀਆਂ, ਇੱਕ ਪੁਰਾਣੀ ਵਿਸ਼ਵ ਪੱਧਰੀ ਵੰਸ਼ਾਵਲੀ ਨੂੰ ਸਥਾਪਿਤ ਕਰਦੀਆਂ ਹਨ ਜਿਨ੍ਹਾਂ ਵਿੱਚ ਇੱਕ ਅਜਿਹੀ ਪ੍ਰਜਾਤੀ ਹੈ ਜੋ ਕੀੜੀ ਉਪ-ਪਰਿਵਾਰ ਵਿੱਚ ਸਿਰਫ ਇਕੋ ਮੋਡਲ ਜੀਵ ਦੇ ਰੂਪ ਵਿਚ ਉੱਭਰਦੀ ਹੈ।
ਚਿੱਤਰ 3. ਊਕੇਰੀਆ ਜੋਸ਼ੀ ਐੱਸਪੀ ਨਓਵੀ. ਪੁਸ਼ਠੀ ਦ੍ਰਿਸ਼ਟੀ ਵਿੱਚ ਬੋਡੀ [ਭਾਰਤੀ ਐੱਚ. ਐੱਟ. ਐੱਲ 2021, ਭਾਰਤ ਵਿਚੋਂ ਦੋ-ਕਿਸਮਾਂ ਦੀਆਂ ਊਕੇਰੀਆ  ਦਸ-ਖੰਡਾਂ ਵਾਲੇ ਐਂਟੀਨਾ ਨਾਲ। ਜ਼ੂਕੀਜ਼ 1010: 165-183;
[ਪਬਲੀਕੇਸ਼ਨ ਲਿੰਕ: https://doi.org/10.3897/zookeys.1010.58436]
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਡਾ. ਜਿਤੇਂਦਰ ਸਿੰਘ ਨੇ ਪੈਨਸ਼ਨਰਾਂ ਨੂੰ ਕੋਵਿਡ-19 ਸਬੰਧੀ ਜਾਗਰੂਕ ਕਰਨ ਲਈ ਵੈਬੀਨਾਰ ਦਾ ਆਯੋਜਨ ਕੀਤਾ
ਏਮਸ ਦੇ ਚੋਟੀ ਦੇ ਡਾਕਟਰਾਂ ਨੇ ਵੀ ਆਪਣੀ ਮਾਹਿਰ ਸਲਾਹ ਸਾਂਝੀ ਕੀਤੀ
ਪੈਨਸ਼ਨ ਅਤੇ ਪੈਨਸ਼ਨਰਜ਼ ਭਲਾਈ ਵਿਭਾਗ  ਨੇ ਅੱਜ ਕੇਂਦਰੀ ਉੱਤਰ ਪੂਰਬੀ ਖੇਤਰ ਵਿਕਾਸ , ਪ੍ਰਧਾਨ ਮੰਤਰੀ ਦਫ਼ਤਰ,ਅਮਲਾ,ਜਨਤਕ ਸ਼ਿਕਾਇਤਾਂ, ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਤੇ ਪੁਲਾੜ ਰਾਜ ਮੰਤਰੀ, ਡਾ. ਜਿਤੇਂਦਰ ਸਿੰਘ ਦੀ ਅਗਵਾਈ ਹੇਠ ਕੋਵਿਡ-19 ਨਾਲ ਲੜਨ ਲਈ ਜਾਗਰੂਕਤਾ ਅਤੇ ਸਬੰਧਿਤ ਮੁੱਦਿਆਂ ਲਈ ਇੱਕ ਵੈਬੀਨਾਰ ਦਾ ਆਯੋਜਨ ਕੀਤਾ। ਵੈਬੀਨਾਰ ਵਿੱਚ 22 ਸ਼ਹਿਰਾਂ ਦੇ ਲਗਭਗ 100 ਪੈਨਸ਼ਨਰਾਂ ਨੇ ਏਮਸ ਦੇ ਡਾਇਰੈਕਟਰ ਡਾ. ਰਣਦੀਪ ਗੁਲੇਰੀਆ ਅਤੇ ਡਾ. ਪਰਸੂਨ ਚੈਟਰਜੀ ਸਹਾਇਕ ਪ੍ਰੋਫੈਸਰ ਜੈਰੀਐਟ੍ਰਿਕ ਮੈਡੀਸਿਨ, ਏਮਸ ਨਾਲ ਗੱਲਬਾਤ ਕੀਤੀ। ਇਨ੍ਹਾਂ ਮਾਹਿਰਾਂ ਨੇ ਕੋਰੋਨਾ ਵਾਇਰਸ ਦੇ ਫੈਲਣ, ਸਿਹਤ ਦੇ ਮੌਜੂਦਾ ਹਾਲਾਤ, ਸਾਵਧਾਨੀ ਦੇ ਉਪਾਵਾਂ ਅਤੇ ਇਨ੍ਹਾਂ ਸਬੰਧੀ ਰਵੱਈਏ, ਕੀ ਕਰਨਾ ਚਾਹੀਦਾ ਹੈ ਅਤੇ ਕੀ ਨਹੀਂ ਕਰਨਾ ਚਾਹੀਦਾ ਬਾਰੇ ਵਿਸਤਾਰ ਨਾਲ ਚਰਚਾ ਕੀਤੀ। ਸਵਾਲ ਅਤੇ ਜਵਾਬ ਸੈਸ਼ਨਾਂ ਦੌਰਾਨ, ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਤੋਂ ਬਹੁਤ ਸਾਰੇ ਪੈਨਸ਼ਨਰਾਂ ਨੇ ਆਪਣੀਆਂ ਚਿੰਤਾਵਾਂ ਪ੍ਰਗਟ ਕੀਤੀਆਂ, ਜਿਨ੍ਹਾਂ ਦਾ ਡਾ. ਰਣਦੀਪ ਗੁਲੇਰੀਆ ਅਤੇ ਡਾ. ਪਰਸੂਨ ਚੈਟਰਜੀ ਨੇ ਵਿਸਤ੍ਰਿਤ ਰੂਪ ਨਾਲ ਜਵਾਬ ਦਿੱਤੇ।
ਡਾ. ਜਿਤੇਂਦਰ ਸਿੰਘ ਨੇ ਪੈਨਸ਼ਨਰਾਂ ਨੂੰ ਸੰਬੋਧਨ ਕਰਦਿਆਂ ਕਿਹਾ ਕਿ ਬਜੁਰਜ਼ ਅਬਾਦੀ ਵਿੱਚ ਮੌਤ ਦੀ ਦਰ ਵਧੇਰੇ ਹੈ ਅਤੇ ਨੌਜਵਾਨਾਂ ਵਿੱਚ ਰੋਗਤਾ ਵਧੇਰੇ ਹੈ। ਉਨ੍ਹਾਂ ਨੇ ਪੈਨਸ਼ਨਰਾਂ ਨੂੰ ਅਪੀਲ ਕੀਤੀ ਕਿ ਉਹ ਆਰੋਗਯ ਸੇਤੂ ਐਪ ਨੂੰ ਡਾਊਨਲੋਡ ਕਰਨ ਜੋ ਕਿ ਕੋਵਿਡ-19 ਬਾਰੇ ਢੁਕਵੀਂ ਤਾਜ਼ਾ ਸੂਚਨਾ ਪ੍ਰਦਾਨ ਕਰਦੀ ਹੈ ਅਤੇ ਤੁਹਾਨੂੰ ਇਸ ਸਬੰਧੀ ਸਾਵਧਾਨ ਕਰਦੀ ਹੈ ਜੇਕਰ ਕੋਵਿਡ-19 ਪਾਜ਼ਿਟਿਵ ਵਿਅਕਤੀ ਸੰਪਰਕ ਵਿੱਚ ਆਉਂਦਾ ਹੈ। ਹਾਲਾਂਕਿ ਕਮਜ਼ੋਰ ਇਮਿਊਨ ਸਿਸਟਮ ਵਾਲੇ ਬਜ਼ੁਰਗਾਂ ਲਈ ਕੋਵਿਡ-19 ਦਾ ਵਧੇਰੇ ਖ਼ਤਰਾ ਹੈ। ਇਸ ਮਹਾਮਾਰੀ ਦੇ ਵਿਰੁੱਧ ਲੜਨ ਲਈ ਚੰਗੀ ਸਫਾਈ ਦਾ ਹੋਣਾ ਮਹੱਤਵਪੂਰਨ ਹੈ।
ਉਨ੍ਹਾਂ ਨੇ ਡਾਕਟਰਾਂ ਦੀ ਕੋਰੋਨਾ ਜੋਧੇ ਹੋਣ ਦੀ ਸ਼ਲਾਘਾ ਕੀਤੀ ਤਾਕਿ ਲੋਕਾਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਇਆ ਜਾ ਸਕੇ। ਉਨ੍ਹਾਂ ਨੇ ਪੈਨਸ਼ਨਰਾਂ ਨੂੰ ਭਰੋਸਾ ਦਿਵਾਇਆ ਕਿ ਭਾਰਤ ਦਾ ਸਿਹਤ ਖੇਤਰ ਆਪਣੀ ਜ਼ਿੰਮੇਦਾਰੀ ਨਿਭਾਉਣ ਲਈ ਆਪਣੇ-ਆਪ ਦਾ ਵਿਸਤਾਰ ਕਰ ਰਿਹਾ ਹੈ ਅਤੇ ਭਾਰਤ ਸਰਕਾਰ ਲੋਕਾਂ ਦੀ ਸੁਰੱਖਿਆ ਨੂੰ ਯਕੀਨੀ ਬਣਾਉਣ ਦੇ ਨਾਲ-ਨਾਲ ਸਾਰੀਆਂ ਜ਼ਰੂਰੀ ਚੀਜ਼ਾਂ ਦੀ ਨਿਰਵਿਘਨ ਸਪਲਾਈ ਨੂੰ ਬਣਾਈ ਰੱਖਣ ਲਈ ਸਾਰੇ ਕਾਰਜ ਕਰ ਰਹੀ ਹੈ।
ਇਸ ਸੈਸ਼ਨ ਦੀ ਸਮਾਪਤੀ ਏਮਸ ਦੇ ਡਾਇਰੈਕਟਰ ਡਾ. ਰਣਦੀਪ ਗੁਲੇਰੀਆ ਅਤੇ ਡਾ. ਪਰਸੂਨ ਚੈਟਰਜੀ ਸਹਾਇਕ ਪ੍ਰੋਫੈਸਰ ਜੈਰੀਐਟ੍ਰਿਕ ਮੈਡੀਸਿਨ, ਏਮਸ ਦੁਆਰਾ ਦਿੱਤੀ ਗਈ ਬਹੁਮੁੱਲੀ ਜਾਣਕਾਰੀ ਨੂੰ ਸਵੀਕਾਰ ਕਰਦਿਆਂ, ਸ਼੍ਰੀ ਰੁਚਿਰ ਮਿੱਤਲ ਡੀਐੱਸ/ਡੀਓਪੀਪੀਡਬਲਿਊ ਦੁਆਰਾ ਧੰਨਵਾਦੀ ਸਬਦਾਂ ਨਾਲ ਕੀਤੀ ਗਈ।
ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਭਾਰਤੀ ਸੌਰ ਊਰਜਾ ਨਿਗਮ  ਨੇ ਸੌਰ ਊਰਜਾ ਪੈਨਲ ਸਥਾਪਿਤ ਕਰਨ ਲਈ ਗ੍ਰਹਿ ਮੰਤਰਾਲੇ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕੀਤੇ ਹਨ
ਕੇਂਦਰੀ ਹਥਿਆਰਬੰਦ ਪੁਲਿਸ ਬਲਾਂ  ਅਤੇ ਰਾਸ਼ਟਰੀ ਸੁਰੱਖਿਆ ਗਾਰਡ  ਪਰਿਸਰਾਂ ਵਿੱਚ ਰੂਫਟੌਪ ਪੈਨਲ ਸਥਾਪਿਤ ਕੀਤੇ ਜਾਣਗੇ
ਇਹ ਸਥਾਈ ਭਵਿੱਖ ਲਈ ਸਰਕਾਰ ਦੀ ਪ੍ਰਤੀਬੱਧਤਾ ਨੂੰ ਮਜ਼ਬੂਤ ਬਣਾਉਣ ਦੀ ਦਿਸ਼ਾ ਵਿੱਚ ਚੁੱਕਿਆ ਗਿਆ ਕਦਮ ਹੈ
ਭਾਰਤੀ ਸੌਰ ਊਰਜਾ ਨਿਗਮ  ਨੇ ਕੇਂਦਰੀ ਹਥਿਆਰਬੰਦ ਪੁਲਿਸ ਬਲਾਂ  ਅਤੇ ਰਾਸ਼ਟਰੀ ਸੁਰੱਖਿਆ ਗਾਰਡ ਦੇ ਪਰਿਸਰਾਂ ਵਿੱਚ ਉਪਲਬਧ ਛੱਤ ਖੇਤਰਾਂ ‘ਤੇ ਸੌਰ ਊਰਜਾ ਦੀ ਸਮਰੱਥਾ ਦਾ ਲਾਭ ਉਠਾਉਣ ਲਈ ਕੇਂਦਰੀ ਗ੍ਰਹਿ ਮੰਤਰਾਲੇ ਦੇ ਨਾਲ ਸਹਿਮਤੀ ਪੱਤਰ ‘ਤੇ ਹਸਤਾਖਰ ਕੀਤੇ ਹਨ। ਇਸ ਅਵਸਰ ‘ਤੇ ਕੇਂਦਰੀ ਗ੍ਰਹਿ ਸਕੱਤਰ ਸ਼੍ਰੀ ਅਜੈ ਕੁਮਾਰ ਭੱਲਾ ਅਤੇ ਨਵੀਨ ਅਤੇ ਨਵਿਆਉਣਯੋਗ ਊਰਜਾ  ਸਕੱਤਰ ਸ਼੍ਰੀ ਇੰਦੂ ਸ਼ੇਖਰ ਚਤੁਰਵੇਦੀ ਮੌਜੂਦ ਸਨ।
ਇਸ ਸਹਿਮਤੀ ਪੱਤਰ ‘ਤੇ ਗ੍ਰਹਿ ਮੰਤਰਾਲੇ ਵਿੱਚ ਸੰਯੁਕਤ ਸਕੱਤਰ ਸ਼੍ਰੀ ਰਾਕੇਸ਼ ਕੁਮਾਰ ਸਿੰਘ ਅਤੇ ਐੱਸਈਸੀਆਈ ਦੀ ਮੈਨੇਜਿੰਗ ਡਾਇਰੈਕਟਰ ਸ਼੍ਰੀਮਤੀ ਸੁਮਨ ਸ਼ਰਮਾ ਨੇ ਹਸਤਾਖਰ ਕੀਤੇ। ਇਸ ਅਵਸਰ ‘ਤੇ ਸੁਸ਼੍ਰੀ ਸੁਮਨ ਸ਼ਰਮਾ ਨੇ ਕਿਹਾ ਕਿ ਐੱਸਈਸੀਆਈ ਭਾਰਤ ਦੀ ਜਲਵਾਯੂ ਪ੍ਰਤੀਬੱਧਤਾਵਾਂ ਨੂੰ ਪੂਰਾ ਕਰਨ ਵਿੱਚ ਭਾਰਤ ਸਰਕਾਰ ਦੀ ਸੇਵਾ ਕਰਨ ਲਈ ਪ੍ਰਸੰਨਤਾ ਅਨੁਭਵ ਕਰ ਰਿਹਾ ਹੈ ਅਤੇ ਇਹ ਨਿਗਮ ਦੇਸ਼ ਦੇ ਦੂਰ ਦਰਾਜ ਦੇ ਖੇਤਰਾਂ ਵਿੱਚ ਰੂਫਟੌਪ ਸੌਰ ਖੇਤਰ ਦਾ ਵਿਸਤਾਰ ਕਰਨ ਲਈ ਤਤਪਰ ਹੈ।
ਇਹ ਸਹਿਮਤੀ ਪੱਤਰ ਦੇਸ਼ ਦੇ ਸੁਰੱਖਿਆ ਬਲਾਂ ਲਈ ਹਰਿਤ ਊਰਜਾ ਦੀ ਸਪਲਾਈ ਕਰਨ ਦੀ ਦਿਸ਼ਾ ਵਿੱਚ ਚੁੱਕਿਆ ਗਿਆ ਕਦਮ ਹੈ ਜੋ ਟਿਕਾਊ ਭਵਿੱਖ ਲਈ ਸਰਕਾਰ ਦੀ ਪ੍ਰਤੀਬੱਧਤਾ ਦੀ ਪੁਸ਼ਟੀ ਕਰਦਾ ਹੈ। ਇਸ ਸਹਿਮਤੀ ਪੱਤਰ ਵਿੱਚ ਆਰਈਐੱਸਸੀਓ ਮਾਡਲ ਦੇ ਤਹਿਤ ਰੂਫਟੌਪ ਸੋਲਰ ਪਲਾਂਟ ਨੂੰ ਲਾਗੂ ਕਰਨ ਵਿੱਚ ਗ੍ਰਹਿ ਮੰਤਰਾਲੇ ਦੀ ਸਹਾਇਤਾ ਕਰੇਗਾ।
ਭਾਰਤੀ ਸੌਰ ਊਰਜਾ ਨਿਗਮ , ਨਵੀਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲੇ  ਦੇ ਤਹਿਤ ਇੱਕ ਜਨਤਕ ਉਪਕ੍ਰਮ ਹੈ ਜੋ ਵੱਖ-ਵੱਖ ਨਵਿਆਉਣਯੋਗ ਊਰਜਾ ਸੰਸਾਧਨਾਂ, ਵਿਸ਼ੇਸ਼ ਰੂਪ ਤੋਂ ਸੌਰ ਊਰਜਾ, ਬਿਜਲੀ ਵਪਾਰ, ਖੋਜ ਅਤੇ ਵਿਕਾਸ ਆਦਿ ਦੇ ਪਰਮੋਸ਼ਨ ਅਤੇ ਵਿਕਾਸ ਕਾਰਜ ਵਿੱਚ ਰੁੱਝਿਆ ਹੋਇਆ ਹੈ। ਇਹ ਨਿਗਮ ਵੀਜੀਐੱਫ ਯੋਜਨਾਵਾਂ, ਆਈਐੱਸਟੀਐੱਸ ਯੋਜਨਾਵਾਂ, ਸੀਪੀਐੱਸਯੂ ਯੋਜਨਾਵਾਂ ਜਿਹੀਆਂ ਸਰਕਾਰ ਦੀਆਂ ਵੱਖ-ਵੱਖ ਆਰਈ ਯੋਜਨਾਵਾਂ ਲਈ ਇੱਕ ਨਾਮਜ਼ਦ ਲਾਗੂਕਰਨ ਏਜੰਸੀ ਵੀ ਹੈ।
ਇਸਪਾਤ ਮੰਤਰਾਲਾ
ਐੱਨਐੱਮਡੀਸੀ ਨੇ ਰੇਲਟੇਲ ਦੇ ਨਾਲ ਆਈਸੀਟੀ ਅਤੇ ਡਿਜੀਟਲ ਸਮਾਧਾਨਾਂ ਲਈ ਸਹਿਮਤੀ ਪੱਤਰ ‘ਤੇ ਦਸਤਖਤ ਕੀਤੇ
ਮਾਈਨਿੰਗ ਖੇਤਰ ਦੀ ਪ੍ਰਮੁੱਖ ਕੰਪਨੀ ਐੱਨਐੱਮਡੀਸੀ ਅਤੇ ਰੇਲਟੇਲ ਕਾਰਪੋਰੇਸ਼ਨ ਆਵ੍ ਇੰਡੀਆ ਨੇ ਐੱਨਐੱਮਡੀਸੀ ਨੂੰ ਆਈਸੀਟੀ ਅਤੇ ਡਿਜੀਟਲ ਟ੍ਰਾਂਸਫਾਰਮੇਸ਼ਨ ਸੇਵਾਵਾਂ ‘ਤੇ ਇੱਕ ਸਮਝੌਤਾ ਕੀਤਾ ਹੈ। ਇਸ ਸਮੌਝਤੇ ਵਿੱਚ ਇਨ੍ਹਾਂ ਦੇ ਕਾਰਪੋਰੇਟ ਦਫਤਰ ਅਤੇ ਮਾਈਨਿੰਗ ਕੰਪਲੈਕਸ ਦੋਵੇਂ ਸ਼ਾਮਿਲ ਹਨ।
ਐੱਨਐੱਮਡੀਸੀ ਦੇ ਜੀਐੱਮ  ਸ਼੍ਰੀ ਐੱਚ, ਸੁੰਦਰਮ ਪ੍ਰਭ ਅਤੇ ਰੇਲਟੇਲ ਦੇ ਕਾਰਜਕਾਰੀ ਡਾਇਰੈਕਟਰ ਸ਼੍ਰੀ ਮਨੋਹਰ ਰਾਜਾ ਨੇ ਸੋਮਵਾਰ ਨੂੰ ਹੈਦਰਾਬਾਦ ਸਥਿਤ ਐੱਨਐੱਮਡੀਸੀ ਦੇ ਮੁੱਖ ਦਫਤਰ ਵਿੱਚ ਇਸ ਸਹਿਮਤੀ ਪੱਤਰ  ‘ਤੇ ਹਸਤਾਖਰ ਕੀਤੇ। ਇਸ ਅਵਸਰ ‘ਤੇ ਐੱਨਐੱਮਡੀਸੀ ਦੇ ਸੀਐੱਮਡੀ ਸ਼੍ਰੀ ਸੁਮਿਤ ਦੇਬ ਵਿੱਚ ਮੌਜੂਦ ਸਨ।
ਐੱਨਐੱਮਡੀਸੀ ਦੇ ਸੀਐੱਮਡੀ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ ਕਿ ਇਹ ਸਾਂਝੇਦਾਰੀ ਸੰਸਾਧਨਾਂ ਦੇ ਅਨੁਕੂਲ ਉਪਯੋਗ ਅਤੇ ਖਣਿਜ ਜਵਾਬਦੇਹੀ ਦਾ ਨਿਰਮਾਣ ਕਰੇਗੀ ਅਤੇ ਮਾਈਨਿੰਗ ਖੇਤਰ ਵਿੱਚ ਇੱਕ ਮਜ਼ਬੂਤ ਡਿਜੀਟਲ ਪਰਿਵਤਰਨ ਦਾ ਰਸਤਾ ਤਿਆਰ ਕਰੇਗੀ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਭਾਰਤ ਦੀ ਪ੍ਰਮੁੱਖ ਮਾਈਨਿੰਗ ਕੰਪਨੀ ਦੇ ਰੂਪ ਵਿੱਚ ਐੱਨਐੱਮਡੀਸੀ ਆਟੋਮੇਸ਼ਨ ਅਤੇ ਡਿਜੀਟਲਾਈਜੇਸ਼ਨ ਨੂੰ ਸ਼ੁਰੂਆਤੀ ਤੌਰ ‘ਤੇ ਆਪਣਾ ਰਹੀ ਹੈ। ਰੋਲਟੇਲ ਦੇ ਨਾਲ ਸਾਡਾ ਸਹਿਯੋਗ ਇਸ ਯਾਤਰਾ ਨੂੰ ਅਤੇ ਗਤੀ ਪ੍ਰਦਾਨ ਕਰੇਗਾ, ਜਿਸ ‘ਤੇ ਸਾਡਾ ਪਹਿਲੇ ਤੋਂ ਹੀ ਚਲ ਰਹੇ ਹਨ।
ਐੱਮਐੱਮਡੀਸੀ ਦੇ ਡਾਇਰੈਕਟਰ  ਸ਼੍ਰੀ ਅਮਿਤਾਭ ਮੁਖਰਜੀ ਨੇ ਕਿਹਾ ਕਿ ਰੇਲਟੇਲ ਸਲਾਹ-ਮਸ਼ਵਰਾ, ਪ੍ਰੋਜੈਕਟ ਪ੍ਰਬੰਧਨ ਅਤੇ ਲਾਗੂਕਰਨ ਸੇਵਾਵਾਂ ਪ੍ਰਦਾਨ ਕਰੇਗੀ ਜਿਸ ਤੋਂ ਕੁਸ਼ਲਤਾ ਅਤੇ ਪਾਰਦਰਸ਼ਿਤਾ ਵਧੇਗੀ। ਐੱਨਐੱਮਡੀਸੀ ਨੂੰ ਸਿਖਰ ਕੰਪਨੀਆਂ ਦੀ ਸੂਚੀ ਵਿੱਚ ਬਣਾਏ ਰੱਖਣ ਲਈ ਇਹ ਇੱਕ ਵੱਡਾ ਕਦਮ ਹੈ।
ਇਹ ਸਹਿਮਤੀ ਪੱਤਰ  ਐੱਨਐੱਮਡੀਸੀ ਦੀ ਪਹਿਲੇ ਤੋਂ ਹੀ ਰਾਸ਼ਟਰੀ ਰੇਲਵੇ ਦੂਰਸੰਚਾਰ ਦੇ ਨਾਲ ਸਾਂਝੇਦਾਰੀ ‘ਤੇ ਅਧਾਰਿਤ ਹੈ। ਇਸ ਦੇ ਤਹਿਤ ਐੱਨਐੱਮਡੀਸੀ ਦੇ 11 ਸਥਾਨਾਂ ‘ਤੇ ਐੱਮਪੀਐੱਲਐੱਮ ਵੀਪੀਐੱਨ ਅਤੇ 7 ਸਥਾਨਾਂ ‘ਤੇ ਇੰਟਰਨੈੱਟ ਲੀਜਡ ਲਾਈਨਸ  ਅਤੇ ਪਿਛਲੇ 7 ਸਾਲਾਂ ਤੋਂ ਹਾਈ-ਡੈਫੀਨਿਸ਼ਨ ਵੀਡਿਓ ਕਾਨਫਰੰਸਿੰਗ ਸਮਾਧਾਨ ਪ੍ਰਦਾਨ ਕੀਤਾ ਜਾ ਰਿਹਾ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਨੇ ਲਗਾਤਾਰ ਦੂਜੇ ਦਿਨ ਰੋਜ਼ਾਨਾ 9 ਲੱਖ ਤੋਂ ਵੱਧ ਨਮੂਨੇ ਟੈਸਟ ਕੀਤੇ ਕੁੱਲ ਟੈਸਟਾਂ ਦੀ ਗਿਣਤੀ 4 ਕਰੋੜ ਦੀ ਨਵੀਂ ਉਚਾਈ ਦੇ ਨੇੜੇ-ਤੇੜੇ
ਪਿਛਲੇ 2 ਹਫ਼ਤਿਆਂ ਦੌਰਾਨ 1 ਕਰੋੜ ਤੋਂ ਵੱਧ ਟੈਸਟ ਕੇਂਦਰ ਸਰਕਾਰ ਵੱਲੋਂ ਟੈਸਟ, ਟਰੈਕ ਤੇ ਟਰੀਟ ਦੀ ਰਣਨੀਤੀ ਉੱਪਰ ਪੂਰਾ ਧਿਆਨ ਦਿੱਤੇ ਜਾਣ ਦੇ ਮੱਦੇਨਜ਼ਰ, ਭਾਰਤ ਨੇ ਲਗਾਤਾਰ ਦੂਜੇ ਦਿਨ ਰੋਜ਼ਾਨਾ ਕੋਵਿਡ-19 ਦੇ 9 ਲੱਖ ਤੋਂ ਵੱਧ ਨਮੂਨੇ ਟੈਸਟ ਕੀਤੇ ਹਨ । ਭਾਰਤ ਰੋਜ਼ਾਨਾ 10 ਲੱਖ ਟੈਸਟ ਕਰਨ ਦੀ ਸਮਰੱਥਾ ਪਹਿਲਾਂ ਹੀ ਹਾਸਲ ਕਰ ਚੁੱਕਾ ਹੈ । ਪਿਛਲੇ 24 ਘੰਟਿਆਂ ਦੌਰਾਨ 9, 01, 338 ਨਮੂਨੇ ਟੈਸਟ ਕੀਤੇ ਗਏ ।
ਇਸ ਨਿਰੰਤਰ ਵਾਧੇ ਨਾਲ ਕੁੱਲ ਟੈਸਟਾਂ ਦੀ ਗਿਣਤੀ 4 ਕਰੋੜ ਦੇ ਨੇੜੇ-ਤੇੜੇ ਪਹੁੰਚ ਰਹੀ ਹੈ । ਅੱਜ ਦੀ ਤਰੀਕ ਤੱਕ ਕੁੱਲ ਟੈਸਟਾਂ ਦੀ ਗਿਣਤੀ 3, 94, 77, 848 ਤੱਕ ਪਹੁੰਚ ਗਈ ਹੈ । ਪਿਛਲੇ 2 ਹਫ਼ਤਿਆਂ ਦੌਰਾਨ ਕੋਵਿਡ ਲਈ 1 ਕਰੋੜ ਤੋਂ ਵੱਧ ਨਮੂਨੇ ਟੈਸਟ ਕੀਤੇ ਗਏ ਹਨ ।
(ਪ੍ਰਤੀ 10 ਲੱਖ ਲੋਕਾਂ ਪਿੱਛੇ, ਟੈਸਟ ਕੀਤੇ ਜਾਣ ਵਾਲਿਆਂ ਦੀ ਗਿਣਤੀ ਵੱਧ ਕੇ 28, 607 ਹੋ ਗਈ ਹੈ । ਜ਼ੋਰਦਾਰ ਟੈਸਟਿੰਗ ਦੇ ਕਾਰਨ ਹੀ ਪੋਜ਼ਿਟਿਵ ਕੇਸਾਂ ਦੀ ਅਰੰਭਕ ਪੜਾਅ ਤੇ ਹੀ ਸ਼ਨਾਖ਼ਤ ਹੋ ਰਹੀ ਹੈ , ਉਨਾਂ ਦੇ ਸੰਪਰਕ ਵਿੱਚ ਆਉਣ ਵਾਲੇ ਵਿਅਕਤੀਆਂ ਦਾ ਛੇਤੀ ਪਤਾ ਲਗਾਇਆ ਜਾ ਰਿਹਾ ਹੈ ਤੇ ਏਕਾਂਤਵਾਸ ਦੇ ਨਾਲ-ਨਾਲ ਸਮੇਂ ਸਿਰ ਤੇ ਕਾਰਗਰ ਇਲਾਜ ਵੀ ਯਕੀਨੀ ਬਣਾਇਆ ਜਾ ਰਿਹਾ ਹੈ ।
ਟੈਸਟਿੰਗ ਰਣਨੀਤੀ ਵਿੱਚ ਦੇਸ਼ ਭਰ ਵਿੱਚ ਟੈਸਟਿੰਗ ਦਾ ਜਾਲ ਵਿਆਪਕ ਕੀਤਾ ਜਾ ਰਿਹਾ ਹੈ। ਇਸ ਰਣਨੀਤੀ ਦੇ ਚੱਲਦਿਆਂ ਦੇਸ਼ ਵਿੱਚ ਟੈਸਟ ਕਰਨ ਵਾਲੀਆਂ ਪ੍ਰਯੋਗਸ਼ਾਲਾਵਾਂ ਦਾ ਤਾਣਾ-ਬਾਣਾ ਲਗਾਤਾਰ ਮਜ਼ਬੂਤ ਹੋ ਰਿਹਾ ਹੈ , ਜਿਸ ਵਿੱਚ ਅੱਜ 1564 ਪ੍ਰਯੋਗਸ਼ਾਲਾਵਾਂ ਮੌਜੂਦ ਹਨ । ਇਨਾਂ ਵਿੱਚੋਂ 998 ਲੈਬਾਰਟਰੀਆਂ ਸਰਕਾਰੀ ਖੇਤਰ ਅਤੇ 566 ਪ੍ਰਾਈਵੇਟ ਖੇਤਰ ਵਿੱਚ ਹਨ ।
ਐਮਵੀ /ਐਸਜੇ
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਅਗਨੀਪਥ ਭਾਰਤੀ ਹਥਿਆਰਬੰਦ ਬਲਾਂ ਲਈ ਇੱਕ ਯੁਵਾ ਅਤੇ ਕੁਸ਼ਲ ਕਾਰਜਬਲ ਦੇ ਨਿਰਮਾਣ ਨੂੰ ਪ੍ਰਫੁੱਲਤ ਕਰੇਗਾ
ਕੇਂਦਰੀ ਕੈਬਨਿਟ ਨੇ ਮੰਗਲਵਾਰ ਨੂੰ ਅਗਨੀਪਥ ਯੋਜਨਾ ਦੀ ਸ਼ੁਰੂਆਤ ਕੀਤੀ, ਜੋ ਕਿ ਦੇਸ਼ ਦੀਆਂ ਹਥਿਆਰਬੰਦ ਬਲਾਂ ਦੇ ਆਧੁਨਿਕੀਕਰਨ, ਨੌਜਵਾਨਾਂ ਲਈ ਦੇਸ਼ ਦੀ ਸੇਵਾ ਕਰਨ ਦੇ ਮੌਕੇ ਪੈਦਾ ਕਰਨ ਅਤੇ ਸਿਪਾਹੀ ਦੇ ਜ਼ਰੀਏ ਹੁਨਰਮੰਦ ਨੌਜਵਾਨਾਂ ਦਾ ਇੱਕ ਵੱਡਾ ਸਮੂਹ ਤਿਆਰ ਕਰਨ ਲਈ ਇੱਕ ਪਰਿਵਰਤਨਸ਼ੀਲ ਕਦਮ ਹੈ, ਜੋ ਭਾਰਤ ਦੀ ਸਮੁੱਚੀ ਰੱਖਿਆ ਤਿਆਰੀ ਵਿੱਚ ਯੋਗਦਾਨ ਪਾ ਸਕਦਾ ਹੈ, ਆਪਣੇ ਹੁਨਰ ਅਤੇ ਤਜ਼ਰਬੇ ਦੇ ਨਾਲ ਆਪਣੇ ਲਈ ਮੌਕੇ ਪੈਦਾ ਕਰਦੇ ਹਨ ਅਤੇ ਆਰਥਿਕਤਾ ਦੇ ਵਿਕਾਸ ਵਿੱਚ ਯੋਗਦਾਨ ਪਾ ਸਕਦੇ ਹਨ।
ਸਕਿੱਲ ਇੰਡੀਆ ਅਤੇ ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ  ਨੂੰ ਅਗਨੀਪਥ ਯੋਜਨਾ ਨਾਲ ਜੁੜੇ ਹੋਣ 'ਤੇ ਮਾਣ ਹੈ ਅਤੇ ਮੰਤਰਾਲਾ ਇਸ ਪ੍ਰੋਗਰਾਮ ਨੂੰ ਲਾਗੂ ਕਰਨ ਲਈ ਹਥਿਆਰਬੰਦ ਬਲਾਂ ਦੇ ਨਾਲ ਮਿਲ ਕੇ ਕੰਮ ਕਰੇਗਾ, ਤਾਂ ਜੋ ਦੇਸ਼ ਯੁਵਾ ਭਾਰਤੀਆਂ ਦੀ ਭਵਿੱਖ ਲਈ ਤਿਆਰ ਫੌਜ ਤਿਆਰ ਕਰ ਰਿਹਾ ਹੈ।
ਸਕਿੱਲ ਇੰਡੀਆ ਅਤੇ ਐੱਮਐੱਸਡੀਈ ਹਥਿਆਰਬੰਦ ਬਲਾਂ ਦੇ ਵੱਖ-ਵੱਖ ਵਿੰਗਾਂ ਦੇ ਨਾਲ ਮਿਲ ਕੇ ਕੰਮ ਕਰਨਗੇ ਤਾਂ ਜੋ ਵਿਦਿਆਰਥੀਆਂ ਨੂੰ ਵਾਧੂ ਹੁਨਰਾਂ ਦੀ ਸਿਖਲਾਈ ਦਿੱਤੀ ਜਾ ਸਕੇ ਤਾਂ ਜੋ ਉਨ੍ਹਾਂ ਨੂੰ ਇਨ੍ਹਾਂ ਨੌਕਰੀਆਂ ਦੀਆਂ ਭੂਮਿਕਾਵਾਂ ਲਈ ਬਿਹਤਰ ਢੰਗ ਨਾਲ ਅਨੁਕੂਲ ਬਣਾਇਆ ਜਾ ਸਕੇ।
ਇਸ ਤੋਂ ਇਲਾਵਾ, ਸਾਰੇ ਅਗਨੀਵੀਰਾਂ ਨੂੰ ਸੇਵਾ ਵਿੱਚ ਹੁੰਦੇ ਹੋਏ ਸਕਿੱਲ ਇੰਡੀਆ ਸਰਟੀਫਿਕੇਸ਼ਨ ਪ੍ਰਾਪਤ ਹੋਵੇਗਾ, ਜੋ ਉਨ੍ਹਾਂ ਨੂੰ ਕਾਰਜਕਾਲ ਦੇ ਪੂਰਾ ਹੋਣ ਤੋਂ ਬਾਅਦ ਸਾਡੀ ਅਰਥਵਿਵਸਥਾ ਵਿੱਚ ਪੈਦਾ ਕੀਤੇ ਜਾ ਰਹੇ ਉੱਦਮ ਅਤੇ ਨੌਕਰੀ ਦੀਆਂ ਭੂਮਿਕਾਵਾਂ ਵਿੱਚ ਬਹੁਤ ਸਾਰੇ ਵਿਭਿੰਨ ਮੌਕਿਆਂ ਦਾ ਲਾਭ ਲੈਣ ਦੇ ਯੋਗ ਬਣਾਏਗਾ।
ਸਕਿੱਲ ਇੰਡੀਆ ਦੀਆਂ ਸਾਰੀਆਂ ਸੰਸਥਾਵਾਂ - ਡਾਇਰੈਕਟੋਰੇਟ ਜਨਰਲ ਆਫ਼ ਟਰੇਨਿੰਗ , ਨੈਸ਼ਨਲ ਸਕਿੱਲ ਡਿਵੈਲਪਮੈਂਟ ਕਾਰਪੋਰੇਸ਼ਨ , ਵੱਖ-ਵੱਖ ਸੈਕਟਰ ਸਕਿੱਲ ਕੌਂਸਲਾਂ, ਉੱਦਮੀ ਸੰਸਥਾਵਾਂ ਐੱਨਆਈਈਐੱਸਬੀਯੂਡੀ ਅਤੇ ਆਈਆਈਈ, ਨਾਲ ਹੀ ਹੁਨਰ ਰੈਗੂਲੇਟਰ ਐੱਨਸੀਵੀਈਟੀ, ਨੂੰ ਇਸ ਅਭਿਆਸ ਨਾਲ ਜੋੜਿਆ ਜਾਵੇਗਾ ਤਾਂ ਜੋ ਅਗਨੀਵੀਰ ਸੇਵਾ ਵਿੱਚ ਰਹਿੰਦੇ ਹੋਏ ਉਨ੍ਹਾਂ ਦੀਆਂ ਨੌਕਰੀ ਦੀਆਂ ਭੂਮਿਕਾਵਾਂ ਨਾਲ ਸਬੰਧਤ ਲੋੜੀਂਦੇ ਹੁਨਰ ਪ੍ਰਮਾਣ ਪੱਤਰ ਪ੍ਰਾਪਤ ਕਰ ਸਕਣ। ਨੌਕਰੀ ਦੌਰਾਨ ਸਿੱਖੀਆਂ ਗਈਆਂ ਕੁਝ ਕੁਸ਼ਲਤਾਵਾਂ ਦੀ ਐੱਨਐੱਸਕਿਊਐੱਫ ਸਿਲੇਬਸ ਨਾਲ ਸਿੱਧੀ ਬਰਾਬਰੀ ਹੋ ਸਕਦੀ ਹੈ।ਕੁਝ ਲਈ, ਔਨਲਾਈਨ ਔਫਲਾਈਨ, ਸਿਧਾਂਤ ਜਾਂ ਵਿਹਾਰਕ ਹੁਨਰ ਨਾਲ ਆਪਣੇ ਨੌਕਰੀ ਕਾਰਜਕਾਲ ਦੇ ਅਨੁਭਵ ਦੀ ਪ੍ਰਸੰਸਾ ਕਰਨਾ ਲਾਜ਼ਮੀ ਹੋ ਸਕਦਾ ਹੈ। ਇਹ ਵੇਰਵਿਆਂ ਅਤੇ ਨਾਲ ਹੀ ਹਥਿਆਰਬੰਦ ਬਲਾਂ ਦੇ ਟ੍ਰੇਨਰਾਂ ਲਈ ਕੋਈ ਸਿਖਲਾਈ ਅਤੇ ਸਿਖਲਾਈ ਮੁਲਾਂਕਣ, ਤਰਜੀਹੀ ਤੌਰ 'ਤੇ ਫੋਰਸਾਂ ਤੋਂ, ਮੁਲਾਂਕਣ ਅਤੇ ਪ੍ਰਮਾਣਿਤ ਕਰਨ ਲਈ - ਇਨ੍ਹਾਂ ਸਾਰੇ ਪਹਿਲੂਆਂ 'ਤੇ ਕੰਮ ਕੀਤਾ ਜਾ ਰਿਹਾ ਹੈ। ਬਾਹਰ ਆਉਣ ਸਮੇਂ, ਸਮੁੱਚਾ ਹੁਨਰ ਈਕੋਸਿਸਟਮ ਇਨ੍ਹਾਂ ਨੌਜਵਾਨ ਅਗਨੀਵੀਰਾਂ ਲਈ ਖੁੱਲਾ ਹੋਵੇਗਾ, ਜੋ ਉਨ੍ਹਾਂ ਲਈ ਉਪਲਬਧ ਕਈ ਅਪਸਕਿਲਿੰਗ/ਮਲਟੀ-ਸਕਿਲਿੰਗ ਸਿਖਲਾਈ ਅਤੇ ਉੱਦਮਤਾ ਕੋਰਸਾਂ ਤੋਂ ਲਾਭ ਪ੍ਰਾਪਤ ਕਰਨਗੇ।
ਅਗਨੀਪਥ ਯੋਜਨਾ ਇੱਕ ਪਰਿਵਰਤਨਸ਼ੀਲ ਯੋਜਨਾ ਹੈ। ਇਸ ਦੇ ਨਤੀਜੇ ਵਜੋਂ ਰਾਸ਼ਟਰ-ਪਹਿਲੀ ਸਾਡੀ ਫੌਜ ਦੇ ਮੂਲ ਮੁੱਲਾਂ ਦੇ ਨਾਲ-ਨਾਲ ਇੱਕ ਤਕਨੀਕੀ-ਬੁੱਧੀ, ਨੌਜਵਾਨ ਕਾਰਜਬਲ ਦੀ ਸਿਰਜਣਾ ਹੋਵੇਗੀ, ਜੋ ਭਾਰਤ ਦੇ ਨਿਰੰਤਰ ਵਿਕਾਸ ਅਤੇ ਪ੍ਰਗਤੀ ਲਈ ਮਹੱਤਵਪੂਰਨ ਹਨ। ਅਗਨੀਵੀਰ ਸਾਡੀਆਂ ਸਰਹੱਦਾਂ ਦੀ ਰੱਖਿਆ ਅਤੇ ਭਾਰਤ ਨੂੰ ਆਧੁਨਿਕ, ਟੈਕਨਾਲੋਜੀ ਦੀ ਅਗਵਾਈ ਵਾਲੀ, ਨੌਜਵਾਨ ਵਿਸ਼ਵ ਮਹਾਸ਼ਕਤੀ ਬਣਨ ਦੇ ਨੇੜੇ ਲਿਜਾਣ ਲਈ ਸੰਪੱਤੀ ਬਣ ਜਾਣਗੇ।